Σουηδία: Αστυνομικός με μπικίνι εξουδετερώνει κλέφτη - Sinidisi.gr\nΣΥΝΕΙΔΗΣΗ › Lifestyle › Σουηδία: Αστυνομικός με μπικίνι εξουδετερώνει κλέφτη\nΣουηδία: Αστυνομικός με μπικίνι εξουδετερώνει κλέφτη\n05 Αυγ 2016 11:02:32 EET\nΤον μπελά του βρήκε ένας κλέφτης καθώς επιχείρησε να κλέψει το κινητό μιας αστυνομικού.\nΤον μπελά του βρήκε ένας κλέφτης καθώς επιχείρησε να κλέψει το κινητό μιας αστυνομικού που έκανε ηλιοθεραπεία σε πάρκο της Στοκχόλμης.\nΗ αστυνομικός, φορώντας μόνο το μαγιό της, μια και ήταν εκτός υπηρεσίας όρμηξε στο επιτήδειο μόλις αντιλήφθηκε ότι το ακουμπισμένο στην πετσέτα της κινητό είχε εξαφανιστεί.\nΟπως δήλωσε και στην εφημερίδα Aftonbladet, η Μικαέλα Κέλνερ, θα ορμούσε στον κλέφτη ακόμα και αν ήταν γυμνή.\n«Δεν υπήρχε χρόνος, έτσι έτρεξα κατά πάνω του, ίσως για 15 μέτρα» δήλωσε η κα. Κέλνερ σε τοπική εφημερίδα.\nΟπως αναφέρει το bbc η φωτογραφία της εν δράσει απαθανατίστηκε από έναν συνάδελφο της και αναρτήθηκε στο διαδίκτυο αποσπώντας 9.000 λαικς σε μόλις δυο μέρες.\nΑστυνομικόςμπικίνι εξουδετερώνει κλέφτη


KostaShow: Μασκαρά, Γκρέκο μασκαρά…\nΜασκαρά, Γκρέκο μασκαρά…\nΔύσκολες εποχές μέχρι και για τα… Καρναβάλια. Πέρασε άλλωστε εκείνος ο καιρός που όλοι ανέμεναν την περίοδο αυτή για να βάλουν ένα προσωπείο, να επιλέξουν μια στολή και να… υποδυθούν κάτι που συνήθως αποτελούσε κόντρα ρόλο.\nΣτην Ελλάδα των Μνημονίων, στην Ελλάδα της κρίσης σε όλα τα επίπεδα, ο κόσμος έχει να «συναγωνιστεί» την περίοδο αυτή, όλους εκείνους που καθ’ όλη την διάρκεια του έτους πίσω από κάθε φορά διαφορετική μάσκα ή ρόλο προσπαθούν να τον οδηγήσουν σε ασφαλή μονοπάτια. Κι αυτό δεν έχει κανενός είδους πλάκα, έχει χάσει κάθε αίσθηση του χιούμορ που ο Έλληνας πάντα διέθετε και σε μεγάλα αποθέματα.\nΣε μια χώρα που άνθρωποι πίσω από… μάσκες επιχειρούν καθημερινά να αποδράσουν από μια πραγματικότητα που οι ίδιοι έχουν δημιουργήσει, διαρκώς περισσότεροι είναι εκείνοι που επιλέγουν να… συμβιβαστούν με μια κατάσταση που δεν τους πρέπει. Τι γίνεται όμως όταν αυτοί που οδηγούν το… κάρο εγκλωβίζονται σε έναν - όπως αποδεικνύεται - κόντρα ρόλο;\nΗ ιστορία έχει αποδείξει ότι δεν έχει υπάρξει μέχρι τώρα εκείνος/η που θα μπορέσει να κοροϊδέψει πολλούς για πολύ. Κατά καιρούς βέβαια γνωρίσαμε τόσο εκείνους που είχαν την δυνατότητα να κοροϊδέψουν είτε πολλούς για λίγο, είτε λίγους για πολύ, θιασάρχες σε μια παράσταση που είχε τεράστια επιτυχία, η οποία ωστόσο σήμερα δεν… συγκινεί.\nΑποκριά και ζήσε εσύ Έλληνα τον δικό σου… μύθο. Ζήσε και μην σκέφτεσαι τα δάνεια, τους φόρους, τις πολλές καθημερινές οικονομικές υποχρεώσεις που σου έχουν φορτώσει, μην σκέφτεσαι ότι ο γείτονά σου προετοιμάζεται να μείνει δίχως σπίτι, μην ενοχλείσαι που πλέον είναι δακτυλοδεικτούμενος ο «εργαζόμενος» στην κάθε γειτονιά της πόλης.\nΑρκούν χαρές και πανηγύρια, σε ένα κόσμο επίπλαστο, που ο καθένας αναζητά την δική του… σωτηρία. Αναζητά τον δικό του ρόλο - κομπάρσου στον θίασο μιας σκληρής καθημερινότητας που δεν κρύβεται πίσω από μάσκες. Αυτές δυστυχώς για ορισμένους έπεσαν.


Πρόγραμμα Εκπαίδευσης Εκπαιδευτών Βοιωτίας\nΑΝΑΛΥΤΙΚΟ ΠΡΟΓΡΑΜΜΑ ΕΚΠΑΙΔΕΥΣΗΣ\n(Οδηγός μελέτης, Εκπαιδευτικές συναντήσεις και αναλυτικό πρόγραμμα των συναντήσεων, πρόγραμμα επικοινωνίας, πρόγραμμα αποστολής εργασιών)\nΜΕΛΕΤΗ ΚΕΦΑΛΑΙΩΝ –ΕΚΠΟΝΗΣΗ ΕΡΓΑΣΙΩΝ\nΤΗΛΕΦΩΝΗΜΑΤΑ ΕΚΠΑΙΔΕΥΤΗ ΣΕ ΕΚΠΑΙΔΕΥΟΜΕΝΟΥΣ\nΑΠΟΣΤΟΛΗ ΕΡΓΑΣΙΩΝ ΣΤΟΝ ΕΚΠΑΙΔΕΥΤΗ\n1 Παραλαβή υλικού από τους εκπαιδευόμενους Τέλος 1ης εβδομάδας\n(αφού πρώτα ο εκπαιδευτής έχει αποστείλει επιστολή γνωριμίας)\nΑπό το κεφάλαιο 1 η ενότητα 1 και η υποενότητα 3.3 1η : Τέλος 2ης εβδομάδας\n(Ενότητα 1-3, 6-8)\n(ενότητες 1-3) Μέσα στην 5η εβδομάδα\n7 Εκπόνηση Εργασίας Ι Αποστολή Εργασίας Ι\n8 Υπόλοιπο κεφ.5 (πλην των Παραρτημάτων Α & Β)\n9 Προετοιμασία της Μικροδιδασκαλίας 15΄ που θα παρουσιαστεί στη 2η Εκπαιδευτική Συνάντηση 2η: Τέλος 9ης εβδομάδας\n10 Μια Ενότητα από το Παράρτημα. Α’ του κεφ. 5, και μια Ενότητα από το Παράρτημα Β’ του κεφ. 5\n11 Κεφάλαιο 6\n12 Κεφάλαιο 7\n13 Κεφ.8: μόνο για όσους είναι εκπαιδευτές αποκλειστικά (ή και) πρακτικής άσκησης\n14 Εκπόνηση Εργασίας ΙΙ Μέσα στην 14η εβδομάδα Αποστολή Εργασίας ΙΙ\n15 Κεφάλαιο 9\n16 Κεφάλαιο 10\n(Ενότητες 1-3) 3η: Τέλος 16ης εβδομάδας\n17 Κεφάλαιο 10\n18 Κεφάλαιο 10\n19 Κεφάλαιο 11\n20 Εκπόνηση Εργασίας ΙΙΙ Μέσα στην 20η εβδομάδα\n21 Εκπόνηση Εργασίας ΙΙΙ Αποστολή Εργασίας ΙΙΙ\n22 Κεφάλαιο 12\n23 Ανακεφαλαίωση και προετοιμασία Μικροδιδασκαλίας 20'\n24 Ανακεφαλαίωση και προετοιμασία Μικροδιδασκαλίας 20' 4η: Τέλος 24ης εβδομάδας\nΟΙ ΕΚΠΑΙΔΕΥΤΙΚΕΣ ΣΥΝΑΝΤΗΣΕΙΣ\nΠρόγραμμα της Πρώτης Εκπαιδευτικής Συνάντησης\n14.30-16.30: • Αλληλογνωριμία εκπαιδευτή-εκπαιδευομένων.\n• Έκφραση στόχων και προσδοκιών.\n• Διευκρινίσεις για τη λειτουργία του προγράμματος.\n16.45-19.00: Συζήτηση για την κατάσταση και τις προοπτικές του πεδίου της εκπαίδευσης ενηλίκων και του ρόλου του εκπαιδευτή.\n10.00-12.00: Συνέχεια της συζήτησης για τη λειτουργία του προγράμματος και τη διαμόρφωση εκπαιδευτικού συμβολαίου.\n12.30-14.00: Συζήτηση για τον τρόπο με τον οποίο οργανώθηκε η εναρκτήρια συνάντηση της Παρασκευής, αλλά και η διαμόρφωση του εκπαιδευτικού συμβολαίου το Σάββατο το πρωί. Άντληση συμπερασμάτων.\n14.45-16.15: Χαρακτηριστικά ενηλίκων εκπαιδευομένων.\n16.30-17.30: Προδιαγραφές της εκπαίδευσης ενηλίκων.\n10.00-12.00: Σχολιασμός βιντεοσκοπημένων εκπαιδευτικών περιστατικών.\n12.30-14.30: Ασκήσεις αναφορικά με σύγχρονες εκπαιδευτικές τεχνικές.\n15.15-16.15: Συνέχεια των ασκήσεων.\n16.30-18.00: • Ανάλυση εκπαιδευτικού περιστατικού σε ό,τι αφορά τη σχέση εκπαιδευτή-εκπαιδευομένων.\n• Προετοιμασία επομένων «βημάτων» (Εργασία Ι, μελέτη διδακτικού υλικού, προετοιμασία Μικροδιδασκαλιών 15΄).\nΠρόγραμμα της δεύτερης Εκπαιδευτικής Συνάντησης\nΕάν συμφωνούν οι εκπαιδευόμενοι, οι Μικροδιδασκαλίες τους βιντεοσκοπούνται. Με αυτόν τον τρόπο θα μπορούν οι ίδιοι να αυτοαξιολογηθούν και επίσης θα υπάρξει υλικό για συζήτηση, εάν επιθυμούν, στην Τρίτη Εκπαιδευτική Συνάντηση (Βλ. στο σχετικό πρόγραμμά της).\n09.30-11.30: • Συζήτηση για την πορεία του προγράμματος.\n• Συζήτηση για την Εργασία Ι.\n• Τελικές Οδηγίες για τις Μικροδιδασκαλίες 15΄ που θα\n12.00-14.00: Παρουσίαση 4 Μικροδιδασκαλιών 15΄ και σχολιασμός τους.\n14.45-16.00: Παρουσίαση 3 Μικροδιδασκαλιών 15΄ και σχολιασμός τους.\n16.15-17.30: Παρουσίαση από τον εκπαιδευτή-σύμβουλο ενός μοντέλου\nσχεδιασμού διδακτικής ενότητας 20 περίπου ωρών.\n10.00-12.00: Παρουσίαση 4 Μικροδιδασκαλιών 15΄ και σχολιασμός τους.\n12.30-14.00: Παρουσίαση 3 Μικροδιδασκαλιών 15΄ και σχολιασμός τους.\n15.00-16.30: Παρουσιάζονται από τον εκπαιδευτή-σύμβουλο ή από εθελοντές 1-2 μοντέλα εκπαιδευτικών τεχνικών.\n16.45-18.00: • Γενική Συζήτηση.\n• Προετοιμασία επομένων «βημάτων» (συζήτηση για την Εργασία ΙΙ, για την επικοινωνία μεταξύ των συμμετεχόντων κ.λπ.).\nΠρόγραμμα της τρίτης Εκπαιδευτικής Συνάντησης\nΕάν συμφωνούν οι εκπαιδευόμενοι, οι Μικροδιδασκαλίες τους βιντεοσκοπούνται.\n10.00-11.30: • Συζήτηση για την πορεία του προγράμματος.\n• Συζήτηση για την Εργασία ΙΙ.\n11.45-13.15: Παρουσίαση 3 Μικροδιδασκαλιών 15΄ και σχολιασμός τους.\n13.30-15.00: Παρουσίαση 3 Μικροδιδασκαλιών 15΄ και σχολιασμός τους.\n16.00-17.30: Συζήτηση και ασκήσεις εμπέδωσης αναφορικά με το κεφάλαιο 10.\n10.00-12.00: Πιθανή εκ νέου παρουσίαση Μικροδιδασκαλιών 15΄από εθελοντές εκπαιδευόμενους.\nΕναλλακτικά: Παρουσίαση μοντέλων ενεργητικών εκπαιδευτικών τεχνικών από τον εκπαιδευτή-σύμβουλο ή εθελοντές ή/και ανάλυση βιντεοσκοπημένων Μικροδιδασκαλιών των εκπαιδευομένων, εφόσον εκείνοι συμφωνούν.\n12.30-14.00: Ο ρόλος του εκπαιδευτή σε ό,τι αφορά τη σύνδεση της κατάρτισης με την αγορά εργασίας.\n14.45-16.00: Η αξιολόγηση διδακτικών ενοτήτων.\n16.15-18.00: • Συζήτηση και ασκήσεις εμπέδωσης αναφορικά με το κεφ. 10.\n• Προετοιμασία επόμενων «βημάτων» (συζήτηση για την Εργασία ΙΙΙ, για τις Μικροδιδασκαλίες 20΄, κλπ).\nΗ Τέταρτη Εκπαιδευτική Συνάντηση (τελευταίο Σαββατοκύριακο)\n[Πραγματοποιείται στο τέλος της 24ης εβδομάδας. Όσοι εκπαιδευτές-σύμβουλοι έχουν αναλάβει ταυτόχρονα δύο τμήματα, πραγματοποιούν αυτή τη συνάντηση με το δεύτερο Τμήμα τους σε άλλο Σαββατοκύριακο]. Όλες οι Μικροδιδασκαλίες που παρουσιάζονται σ’ αυτήν τη συνάντηση βιντεοσκοπούνται, ώστε να διευκολυνθεί το έργο του αξιολογητή.\nΗ αναγκαιότητα να συμμετάσχετε\nΌπως θα διαπιστώσετε από όσα σημειώνονται παρακάτω, η πλήρης συμμετοχή σας σε αυτή τη συνάντηση είναι ιδιαίτερα σημαντική.\nΓια όσους σταθεί αδύνατον, για λόγους ανωτέρας βίας, να συμμετάσχουν, θα υπάρξει μια νέα ειδική συνάντηση. Εκεί θα μπορέσουν να παρουσιάσουν τις Μικροδιδασκαλίες τους όσοι δεν προσέλθουν στην κανονική συνάντηση.\nΠρόγραμμα της τέταρτης Εκπαιδευτικής Συνάντησης\nΒιντεοσκοπούνται όλες οι Μικροδιδασκαλίες.\n09.00-10.00: Σχολιασμός των Εργασιών ΙΙΙ – Γενική συζήτηση.\n10.15-12.15: Παρουσιάσεις και σχολιασμός 4 Μικροδιδασκαλιών 20΄.\n12.30-14.30: Παρουσιάσεις και σχολιασμός 4 Μικροδιδασκαλιών 20΄.\n15.30-17.30: Παρουσιάσεις και σχολιασμός 4 Μικροδιδασκαλιών 20΄.\n10.00-12.00: Παρουσιάσεις και σχολιασμός 4 Μικροδιδασκαλιών 20΄.\n15.30-17.00: Κριτικός αναστοχασμός αναφορικά προς την πορεία των εκπαιδευθέντων εκπαιδευτών μέσα στο πρόγραμμα.\n17.15-18.30: Αξιολόγηση του προγράμματος – Επόμενα «βήματα» όλων των εκπαιδευτών της Συνεχιζόμενης Επαγγελματικής Κατάρτισης.\nΘυμηθείτε, στην τελευταία εκπαιδευτική συνάντηση, να έχετε μαζί σας τον πλήρη και ολοκληρωμένο «Φάκελο Μικροδιδασκαλίας» σας, που περιλαμβάνει:\nα. Το «Σχέδιο Παρουσίασης Μικροδιδασκαλίας 20΄».\nβ. Διαφάνειες που ενδεχομένως τη συνοδεύουν.\nγ. Έντυπα υλικά που ενδεχομένως τη συνοδεύουν.\nΠοιο είναι το εκπαιδευτικό υλικό και πως χρησιμοποιείται\nΤο διδακτικό υλικό αποτελείται από την Εισαγωγή, τα παρακάτω δώδεκα κεφάλαια (12), καθώς και από δύο (2) βιντεοταινίες:\n1. «Κοινωνικο-οικονομικές και πολιτισμικές διαστάσεις της εκπαίδευσης ενηλίκων» (40 σελίδες).\n2. «Θεωρίες μάθησης και μάθηση ενηλίκων» (31 σελίδες).\n3. «Χαρακτηριστικά των ενηλίκων εκπαιδευομένων και προϋποθέσεις αποτελεσματικής μάθησης» (34 σελίδες).\n4. «Η εναρκτήρια συνάντηση» (58 σελίδες).\n5. «Εκπαιδευτικές τεχνικές» (137 σελίδες). Το κεφάλαιο συνοδεύεται από τη βιντεοταινία 1, διάρκειας 3 ωρών, που περιέχει αποσπάσματα από μικροδιδασκαλίες και διδασκαλίες. Επίσης, συνοδεύεται από το Παράρτημα Α («Εκπαιδευτικές τεχνικές ανά Θεματικό Πεδίο»), συνολικής έκτασης 180 σελίδων, που αναφέρεται στη μεθοδολογία εξειδικευμένης εφαρμογής των διαφόρων εκπαιδευτικών τεχνικών στα διάφορα Θεματικά Πεδία της Συνεχιζόμενης Επαγγελματικής Κατάρτισης. Τέλος, συνοδεύεται από το Παράρτημα Β («Εκπαιδευτικές Τεχνικές για τις ευάλωτες κοινωνικές ομάδες»), συνολικής έκτασης 140 σελίδων, που αναφέρεται στη μεθοδολογία εξειδικευμένης εφαρμογής των διαφόρων εκπαιδευτικών τεχνικών στο πλαίσιο της εκπαίδευσης/κατάρτισης κοινωνικών ομάδων που απειλούνται από κοινωνικό αποκλεισμό.\n6. «Εκπαιδευτικά μέσα και εκπαιδευτικός χώρος» (44 σελίδες). Η βιντεοταινία 1 συνοδεύει και αυτό το κεφάλαιο.\n7. «Σχεδιασμός διδακτικής ενότητας» (33 σελίδες).\n8. «Η πρακτική άσκηση» (49 σελίδες).\n9. «Ο ρόλος του εκπαιδευτή στη σύνδεση της κατάρτισης με την απασχόληση» (24 σελίδες).\n10. «Αξιοποιώντας την ομάδα στην εκπαίδευση» (137 σελίδες). Το κεφάλαιο αυτό περιέχει ζητήματα δυναμικής της ομάδας, καθώς και ζητήματα επικοινωνίας και συμβουλευτικής στο πλαίσιο της εκπαίδευσης ενηλίκων. Επίσης περιέχει αναφορές στο ζήτημα της εκπαιδευτικής αντιμετώπισης των δύο φύλων. Συνοδεύεται από τη βιντεοταινία 2, διάρκειας 2 ωρών, που περιέχει αποσπάσματα (μορφή ντοκιμαντέρ) από σεμινάριο με αντικείμενο την επικοινωνία.\n11. «Αξιολόγηση του εκπαιδευτικού έργου» (38 σελίδες).\n12. «Ο ρόλος του ‘νέου’ εκπαιδευτή ενηλίκων» (16 σελίδες).\nΤο έντυπο διδακτικό υλικό συνοδεύεται από «Βιβλιογραφικό Οδηγό».\nΤο υλικό αυτό συμπληρώνεται από τα βιβλία:\n• «Πρακτικός οδηγός του εκπαιδευτή», των D. Noye και J. Piveteau, εκδ. Μεταίχμιο, Αθήνα, 2002 (2η έκδ.).\n• «Η επιβίωση στις ομάδες» του T. Douglas, εκδ. Ελληνικά Γράμματα, Αθήνα, 1997.\nΚαι από αποσπάσματα από το βιβλίο:\n• «Η εκπαίδευση ενηλίκων», του Α. Rogers, εκδ. Μεταίχμιο, Αθήνα, 1999.\nΤα δύο βιβλία και τα αποσπάσματα του τρίτου συνδέονται άρρηκτα με διάφορα κεφάλαια του διδακτικού υλικού (με την ένδειξη «Παράλληλο Διάβασμα»). Η μελέτη των κεφαλαίων συνεπάγεται και τη μελέτη των αποσπασμάτων αυτών.\nΠροδιαγραφές χρήσης του υλικού\nΣημειώνονται τα εξής σε ό,τι αφορά τις προδιαγραφές χρήσης του υλικού από τους εκπαιδευόμενους εκπαιδευτές θεωρητικής κατάρτισης:\n1. Είναι απαραίτητο να μελετηθούν από όλους τα παρακάτω κεφάλαια (ή μέρη κεφαλαίων) δεδομένου ότι η ύλη αυτή είναι αναπόσπαστα συνδεδεμένη με την εκπόνηση των Εργασιών Ι, ΙΙ, ΙΙΙ, καθώς και το σχεδιασμό και την παρουσίαση της Μικροδιδασκαλίας 15΄ και της Μικροδιδασκαλίας 20΄:\n• Η Εισαγωγή.\n• Από το κεφάλαιο 1 η ενότητα 1 και η υποενότητα 3.3.\n• Το κεφάλαιο 3.\n• Από το κεφάλαιο 4 οι ενότητες 1-3, 6-8.\n• Το κεφάλαιο 5.\n• Από το Παράρτημα Α του κεφαλαίου 5 μία μόνο Ενότητα (την επιλέγετε εσείς, για να προσιδιάζει στις απαιτήσεις ενός Θεματικού Πεδίου στο οποίο δραστηριοποιείστε). Το 3ο θέμα της Εργασίας ΙΙ θα σχετίζεται με αυτή την Ενότητα που θα επιλέξετε.\n• Από το Παράρτημα Β του κεφαλαίου 5 μία μόνο Ενότητα (όποια επιθυμείτε) προκειμένου να εξοικειωθείτε με την εκπαίδευση των ευάλωτων κοινωνικών ομάδων. Το 3ο θέμα της Εργασίας ΙΙ θα σχετίζεται και με αυτή την Ενότητα.\n• Το κεφάλαιο 6 (εκτός των σελίδων 27-31).\n• Το κεφάλαιο 7.\n• Το κεφάλαιο 9.\n• Από το κεφάλαιο 10 οι ενότητες 1-6, 10-11.\n• Το κεφάλαιο 11.\n• Το κεφάλαιο 12.\n• Επίσης είναι απαραίτητο να μελετηθούν από όλους με προσοχή τα κείμενα με την ένδειξη «Παράλληλο Διάβασμα» στα οποία παραπέμπουν τα ανωτέρω κεφάλαια ή μέρη κεφαλαίων.\n2. Οι εκπαιδευτές θεωρητικής κατάρτισης που είναι και εκπαιδευτές βασικών δεξιοτήτων στη χρήση πληροφορικής είναι απαραίτητο να μελετήσουν και την Ενότητα «Εκπαιδευτικές Τεχνικές στο Θεματικό Πεδίο ‘Πληροφορική’», που βρίσκεται στο Παράρτημα Α του κεφαλαίου 5. Επίσης μελετούν και τις σελίδες 27-31 του κεφαλαίου 6. Στην Εργασία ΙΙ θα τους ζητηθεί να γράψουν ένα ειδικό τμήμα της που θα σχετίζεται με τα δύο αυτά κείμενα.\n3. Οι εκπαιδευτές θεωρητικής κατάρτισης που είναι και εκπαιδευτές πρακτικής άσκησης μελετούν υποχρεωτικά και το κεφάλαιο 8. Στην Εργασία ΙΙ θα τους ζητηθεί να γράψουν ένα ειδικό τμήμα της που σχετίζεται με το κεφάλαιο αυτό.\nΗ μελέτη του υπόλοιπου μέρους του διδακτικού υλικού είναι προαιρετική, ωστόσο ασφαλώς προσδίδει περισσότερο βάθος στη μελέτη των προαναφερθέντων κεφαλαίων.\nΤο υλικό περιέχει μια σειρά από στοιχεία που αποσκοπούν να ενεργοποιήσουν το ενδιαφέρον σας και να σας διευκολύνουν στην «εξ αποστάσεως» μελέτη σας (ασκήσεις, προσδοκώμενα αποτελέσματα, συνόψεις, κείμενα για περαιτέρω μελέτη κλπ). Μπορείτε να διαβάσετε στην Εισαγωγή του διδακτικού υλικού οδηγίες που αποσκοπούν να καταστήσουν τον τρόπο που θα χρησιμοποιήσετε το υλικό αποτελεσματικό και δημιουργικό.\nΗ εκπαιδευτική λειτουργία των δύο βιντεοταινιών είναι η ακόλουθη. Όταν οι εκπαιδευόμενοι μελετούν τα κεφάλαια 5-6 και 10, παρακολουθούν αντίστοιχα στις βιντεοταινίες 1 και 2 στιγμιότυπα που σχετίζονται με τα μελετώμενα ζητήματα. Μέσα από οδηγίες που περιέχονται σε ασκήσεις των κεφαλαίων αυτών, οι εκπαιδευόμενοι αναλύουν τα στιγμιότυπα και τα συσχετίζουν με το περιεχόμενο των κεφαλαίων, με προσδοκώμενο αποτέλεσμα την εμβάθυνση και εμπέδωση όσων μελετούν.\nΤο CD-ROM που μελετάται (προαιρετικά) συνοδευτικά προς το έντυπο και οπτικοακουστικό διδακτικό υλικό περιέχει: α) υπερκείμενα (hypertext) β) ολόκληρο το υλικό των 12 κεφαλαίων και των Παραρτημάτων τους γ) βιβλιογραφικό οδηγό δ) συνδέσεις με βάσεις δεδομένων ε) δυνατότητα αναζήτησης λέξεων-κλειδιών και θεμάτων.\nΣτόχος και λειτουργία των «Κειμένων για περαιτέρω μελέτη»\nΣτο τέλος κάθε Κεφαλαίου του διδακτικού υλικού, κάτω από τον τίτλο «Κείμενα για περαιτέρω μελέτη», ο συγγραφέας ξεχωρίζει από τη βιβλιογραφία και σας προτείνει ορισμένα βασικά μέρη βιβλίων ή άλλα κείμενα που μπορούν να σας χρησιμεύσουν για περαιτέρω ανάπτυξη του προβληματισμού σας. Είναι ευνόητο ότι η μελέτη αυτών των κειμένων είναι προαιρετική.\nΓια να σας διευκολύνουμε ως προς την πρόσβαση σε αυτά τα κείμενα για περαιτέρω μελέτη, όλα ανεξαιρέτως:\n• Είτε περιέχονται στα τρία βιβλία (Rogers, Douglas, Noye-Piveteau) που συνοδεύουν το διδακτικό υλικό (και επίσης περιέχονται και στο CD-ROM).\n• Είτε περιέχονται μόνο στο CD-ROM.\nΟι 3 εργασίες έχουν υποχρεωτικό χαρακτήρα και συνδέονται με την αξιολόγηση των εκπαιδευομένων (Βλ. σημείο 9 του Οδηγού). Βαθμολογούνται από τον Εκπαιδευτή – Σύμβουλο με την κλίμακα 4=πολύ ικανοποιητική, 3=ικανοποιητική, 2=μέτρια, 1=μη ικανοποιητική.\nΚάθε εργασία αποστέλλεται από τον εκπαιδευόμενο στον εκπαιδευτή- σύμβουλο με όποιο μέσο συμφωνηθεί μεταξύ τους (e-mail, ταχυδρομείο, fax κλπ).\nΟι ημερομηνίες αποστολής είναι το τέλος των εβδομάδων που αναφέρονται για κάθε Εργασία στον παραπάνω Πίνακα. Παράταση μπορεί να δοθεί (μόνο μετά από συνεννόηση του εκπαιδευόμενου με τον εκπαιδευτή-σύμβουλο) έως μία εβδομάδα.\nΟ εκπαιδευτής-σύμβουλος είναι απαραίτητο να στέλνει τα σχόλιά του για κάθε εργασία το αργότερο μέσα σε 10 ημέρες (περιλαμβανομένων των αργιών) από την ημέρα αποστολής κάθε εργασίας. Ως ημέρα αποστολής θεωρείται εκείνη που αναγράφεται, ανάλογα με τον τρόπο αποστολής, στο e-mail ή στο fax ή στον ταχυδρομικό φάκελο. Μαζί με τα σχόλιά του είναι χρήσιμο να στέλνει και μια επιστολή (η ίδια προς όλους) ενημερωτικού χαρακτήρα.\nΚάθε εργασία είναι προτιμότερο να έχει πληκτρολογημένη μορφή, μπορεί όμως να έχει και χειρόγραφη μορφή, αρκεί να είναι ευανάγνωστη.\nΚάθε εκπαιδευόμενος διατηρεί στο αρχείο του αντίγραφο των εργασιών που αποστέλλει.\nΕίναι ιδιαίτερα σκόπιμο να αξιοποιείτε τις «Οδηγίες για την εκπόνηση των εργασιών» που βρίσκονται στο Παράρτημα του Οδηγού Σπουδών.\nΣύστημα αξιολόγησης των εκπαιδευόμενων εκπαιδευτών\n1. Ο εκπαιδευτής – σύμβουλος βαθμολογεί καθεμία εργασία του εκπαιδευομένου ως εξής:\n4 = πολύ ικανοποιητικά\n3 = ικανοποιητικά\n2 = μέτρια\n1 = μη ικανοποιητικά\n0 = δεν γράφτηκε η εργασία ή στάλθηκε εκπρόθεσμα (πέραν της εβδομαδιαίας παράτασης που τυχόν συμφωνήθηκε μεταξύ εκπαιδευτή-συμβούλου και εκπαιδευομένου).\nΣτο τέλος προκύπτει ένα άθροισμα (0-12).\n2. Η Μικροδιδασκαλία 20΄πραγματοποιείται στην τελευταία Εκπαιδευτική Συνάντηση ενώπιον του ίδιου του εκπαιδευτή – συμβούλου του συγκεκριμένου τμήματος εκπαιδευομένων, που στη συγκεκριμένη περίπτωση λειτουργεί και ως αξιολογητής της Μικροδιδασκαλίας, καθώς και των υπολοίπων εκπαιδευομένων του ίδιου τμήματος.\n3. Προϋποθέσεις για τη συμμετοχή ενός εκπαιδευομένου στην τελευταία εκπαιδευτική συνάντηση είναι οι ακόλουθες: α) να μην έχει πραγματοποιήσει περισσότερες από 16 ώρες απουσίας στις τρεις προηγούμενες εκπαιδευτικές συναντήσεις, β) να έχει αποστείλει εγκαίρως στον εκπαιδευτή-σύμβουλο τις τρεις προβλεπόμενες εργασίες, η συνολική βαθμολογία των οποίων δεν πρέπει να είναι χαμηλότερη του 5 (δηλ. 1+1+3 ή 1+2+2).\n4. Στη διάρκεια της παρουσίασης της Μικροδιδασκαλίας ο αξιολογητής κρατά πρόχειρες σημειώσεις με βάση τα κριτήρια που υπάρχουν στο Έντυπο Αξιολόγησης Μικροδιδασκαλίας 20΄ (βλ. παρακάτω). Στα διαλείμματα και στο τέλος της ημέρας συμπληρώνει σε τελική, επίσημη μορφή το Έντυπο Αξιολόγησης Μικροδιασκαλίας 20΄. Μπορεί να βοηθηθεί στο έργο του βλέποντας, εάν το κρίνει σκόπιμο, και τη βιντεοσκόπηση ορισμένων Μικροδιδασκαλιών.\n5. Ο βαθμός της Μικροδιδασκαλίας 20΄ προκύπτει ως εξής:\nΑ = πολύ ικανοποιητική Β = ικανοποιητική Γ= μέτρια Δ = μη ικανοποιητική\n6. Για να θεωρηθεί ότι ένας εκπαιδευόμενος ολοκλήρωσε με επιτυχία το πρόγραμμα, θα πρέπει να έχει συγκεντρώσει τους εξής βαθμούς:\nσυνολικά 5 και άνω στις Εργασίες και\nΑ ή Β ή Γ΄ στη Μικροδιδασκαλία 20΄\nΘεωρείται ότι ένας εκπαιδευόμενος ΔΕΝ ολοκλήρωσε με επιτυχία το πρόγραμμα στις εξής περιπτώσεις:\nΕάν έλαβε συνολικά 0-4 στις Εργασίες\nΕάν στη Μικροδιδασκαλία 20΄ έλαβε βαθμό Δ.\n7. Η αξιολόγηση των Μικροδιδασκαλιών 20΄ από τον αξιολογητή γίνεται επάνω στο ακόλουθο «Έντυπο Αξιολόγησης Μικροδιδασκαλίας 20΄». Σε κάθε κουτάκι που αντιστοιχεί στα κριτήρια 1-8 μπαίνει ένας μόνο βαθμός (Α-Δ) που καλύπτει όλα τα επιμέρους κριτήρια κάθε κριτηρίου.


Πρετεντέρης: “ Πόσο θ’ αντέξουν;… Το πολύ μερικές εβδομάδες ακόμα” - Κατοχικά Νεα\nHome » Πρετεντέρης: “ Πόσο θ’ αντέξουν;… Το πολύ μερικές εβδομάδες ακόμα”\nΠρετεντέρης: “ Πόσο θ’ αντέξουν;… Το πολύ μερικές εβδομάδες ακόμα”\nΑπο Κατοχικά Νέα 6 Σεπτεμβρίου 2011\nΑνάρτηση απο Κατοχικά Νέα 6 Σεπτεμβρίου 2011\nΣε δύο (τουλάχιστον) υπουργούς το κλιµάκιο της τρόικας που αναχώρησε εσπευσµένα το βράδυ της Πέµπτης έθεσε µια πανοµοιότυπη ερώτηση: Εχει την αντικειµενική δυνατότητα αυτή η κυβέρνηση να πάρει τα πρόσθετα µέτρα που ενδεχοµένως απαιτούνται για να αντιµετωπιστούν οι υστερήσεις και οι αποκλίσεις; Και οι δύο υπουργοί απάντησαν µε έναν πανοµοιότυπο τρόπο – χωρίς να είναι συνεννοηµένοι:\n– Ούτε για αστείο! Θα µπορούσαν να προσθέσουν ότι τα τελευταία αποθέµατα πολιτικού κεφαλαίου της κυβέρνησης δαπανήθηκαν για να ψηφιστεί το Μεσοπρόθεσµο. Τώρα, ακόµη και µε τους ταξιτζήδες θα δυσκολευτούν να τα βγάλουν πέρα.\nΓιατί όµως η τρόικα έθεσε τέτοια ερωτήµατα στους υπουργούς; Επειδή αντιλαµβάνεται και αυτή πλέον όσα αντιλαµβάνονται εδώ και καιρό οι περισσότεροι, επειδή αντιλαµβάνεται ό,τι κατέγραψε µε απόλυτη ακρίβεια και η µηνιαία έκθεση του Γραφείου Προϋπολογισµού της Βουλής, που προκάλεσε τόσες ενστάσεις και τόση φασαρία:\nΤο πρόγραµµα δηµοσιονοµικής προσαρµογής έχει αποτύχει.\nΣτον δεύτερο χρόνο της εφαρµογής του, όλοι οι δείκτες έχουν επιδεινωθεί, τη στιγµή που η χώρα βυθίζεται για τρίτη συνεχόµενη χρονιά στην ύφεση. Μιλάµε για 7,1% ύφεση το πρώτο εξάµηνο του 2011 και µε τις (αισιόδοξες!) προβλέψεις να κάνουν λόγο για 5,3% – 5,4% στο σύνολο του έτους.\nΟσον αφορά τα καθαρά δηµοσιονοµικά µεγέθη, το έλλειµµα του επταµήνου Ιανουαρίου -Ιουλίου φθάνει το 6,9% του ΑΕΠ, όταν το ίδιο διάστηµα του 2010 ήταν 5,4% του ΑΕΠ – αυξηµένο δηλαδή κατά µιάµιση µονάδα του ΑΕΠ!\nΕνας ακόµη αριθµός είναι αρκετός: αν θέλει να πιάσει τους στόχους των εσόδων, το ∆ηµόσιο είναι υποχρεωµένο να εισπράττει τους τέσσερις µήνες που αποµένουν ως το τέλος του έτους 5,8 δισ. ευρώ (!) κάθε µήνα. Υπάρχει κάποιος σοβαρός άνθρωπος ο οποίος να πιστεύει ότι το οιοδήποτε κράτος στον κόσµο µπορεί ξαφνικά να αρχίσει να εισπράττει σχεδόν το 2,5% του ΑΕΠ µηνιαίως; Ούτε για αστείο!\nΠέσαµε έξω λοιπόν. Και όχι µόνο δηµοσιονοµικά – όπου βασική ευθύνη έχει η εγκληµατική συνταγή του«αποπληθωρισµού» και της ύφεσης που επέβαλε η τρόικα…\nΠέσαµε έξω παντού. Η αναµόρφωση του κράτους προχωράει µε βήµα σηµειωτόν. Οι πολυτραγουδισµένες «µεγάλεςαλλαγές» µένουν στο χαρτί. Ο περιορισµός της δηµόσιας σπατάλης µε συγχωνεύσειςκαι καταργήσεις οργανισµών και φορέων εξελίσσεται στο κουβεντιαστό.\nΟι αποκρατικοποιήσεις βρίσκονται εκτόςστόχων πριν ακόµη ξεκινήσουν – αποκλείεται να πιάσουν τα 1,7 δισ. ευρώ ως το τέλος Σεπτεµβρίου!\nΑυτή η πάνδηµος διαπίστωσητης αποτυχίας οδηγεί όµως και σε ένα εύλογο ερώτηµα: Τώρα τι γίνεται; Εχει η συγκεκριµένη κυβέρνηση τις δυνατότητες να συνεχίσει πεισµατικά την ίδια πολιτική; Και έχει η κοινωνία τις αντοχές να το ανεχτεί; Αυτό ρωτούσε να καταλάβει η τρόικα.\nΤα περισσότερα στελέχη της ίδιας της κυβέρνησης απαντούν µε ένα κατηγορηµατικό «Οχι». ∆εν πιστεύουν ότι υπάρχει πρόβληµα κοινοβουλευτικής πλειοψηφίας, αλλά εκφράζουν τον φόβο ότι η χώρα οδηγείται ταχύτατα σε µια«αντικειµενική αδυναµία διακυβέρνησης». Γενικός Γραµµατέας κρίσιµου κυβερνητικού τοµέα µού οµολόγησε προχθές ότι:\n– ∆ίνουµε εντολές και δεν τις εκτελεί κανείς. Η ∆ιοίκηση βρίσκεται κυριολεκτικά στον αέρα.\nΠόσο θα αντέξουν λοιπόν; Πόσο θα συνεχίζεται το θέατρο του παραλόγου η κυβέρνηση να εφαρµόζει και η τρόικα να ελέγχει ένα πρόγραµµα για το οποίο όλοι γνωρίζουν ότι έχει αποτύχει και είναι αδύνατον να εφαρµοστεί;∆εν µπορεί να συνεχιστεί για πολύ. Και γι’ αυτόν ακριβώς τον λόγο δεν έχω την παραµικρή αµφιβολία ότι τις επόµενες εβδοµάδες θα βρεθούµε αντιµέτωποι µε πολύ κρίσιµες αποφάσεις και εξελίξεις.\nΣε ευρωπαϊκό επίπεδο, θα πρέπει να καταστεί σαφές αν η Ευρωπαϊκή Ενωση συνεχίζει να στηρίζει την Ελλάδα, αν υπάρχουν περιθώρια τροποποίησης και προσαρµογής του οικονοµικού προγράµµατος ώστε να καταστεί υλοποιήσιµο, αν οι αποφάσεις της 21ης Ιουλίου εξακολουθούν να ισχύουν ή, αντιθέτως, αν η Ελλάδα θα αφεθεί να ξεψυχήσει µόνη της. Μέσα ή έξω από το ευρώ…\nΣε εσωτερικό επίπεδο, θα πρέπει να αποφασίσουν ο Πρωθυπουργός και η κυβέρνησή του αν διαθέτουν τη διάθεση, την αντοχή και τις απαραίτητες προϋποθέσεις κοινωνικής στήριξης ώστε να συνεχίσουν να κυβερνούν. Αν δεν τις διαθέτουν κι αν δεν µπορούν να τις βρουν, οι εκλογές καθίστανται όχι µόνο επιτακτικές αλλά και επείγουσες.\n∆ιότι, εδώ που έφτασαν τα πράγµατα, δεν υπάρχουν πολλές εναλλακτικές λύσεις. Είτε η κυβέρνηση θα αλλάξει πολιτική. Είτε θα αλλάξει η κυβέρνηση.


Mediacopy: Ο έρωτας της σέξι Φανής Χαλκιά και του Πέτρου Κόκκαλη\n«Συμπληρώνουν 2 χρόνια μαζί και είναι πολύ ερωτευμένοι!\nΌταν τους το επιτρέπουν οι υποχρεώσεις τους , τους αρέσει να βγαίνουν μαζί έξω είτε για ποτό είτε για φαγητό», περιγράφει στο "ΟΚ!" φίλη της αθλήτριας.\nΑμέσως μετά το τέλος των διακοπών τους κατά τη διάρκεια των οποίων ταξίδεψαν στις σποράδες και τις Κυκλάδες, η Φανή Χαλκιά και ο Πέτρος Κόκκαλης προτιμούν τις αποδράσεις σε κοντινές παραλίες.\nΜε σύμμαχο τον καλό καιρό, το ζευγάρι βρέθηκε στην παραλία του Αστέρα Βουλιαγμένης όπου τους απαθανάτισε ο φωτογραφικός φακός του ΟΚ!\nΕτικέτες ΚΟΚΚΑΛΗΣ Π., ΧΑΛΚΙΑ Φ.


Κόστος Χειρουργικής Επέμβασης Θυρεοειδούς - Σταύρος Τσιριγωτάκης\nΗ χειρουργική επέμβαση του θυρεοειδούς και του καρκίνου του θυρεοειδούς δεν είναι μια εύκολη χειρουργική επέμβαση. Πολλές φορές μπορεί να είναι δύσκολη και σε ορισμένες περιπτώσεις αρκετά δύσκολη. Είναι όμως ολόκληρο το Κέντρο μας, κάτι το οποίο είναι μοναδικό! Έχουμε όμως την πιο εξαιρετική ομάδα έμπειρων και εξειδικευμένων χειρουργών του θυρεοειδούς. Επίσης, δεν είναι μόνο οι χειρουργοί μας εξαιρετικοί, αλλά ολόκληρη η ομάδα του Κέντρου Χειρουργικής Θυρεοειδούς στο Νοσοκομείο Ιασώ είναι στην πραγματικότητα, μοναδική. Κάποιο άλλο κέντρο σαν το Κέντρο μας, δεν υπάρχει πουθενά αλλού, τουλάχιστον από όσο γνωρίζουμε. Έχουμε την πιο πλήρη και ολοκληρωμένη υποδομή για τη χειρουργική του θυρεοειδούς τόσο για ότι μπορεί να χρειαστεί πριν από κάθε επέμβαση θυρεοειδούς όσο και μετά την χειρουργική σας επέμβαση. Όλα αυτά υπάρχουν στο πιο ευχάριστο και ασφαλές περιβάλλον.\nΤο νοσοκομείο Ιασώ είναι γνωστό ότι είναι το πιο όμορφο και το πιο σύγχρονο νοσοκομείο. Το περιβάλλον είναι ευχάριστο λόγω της φύσης του νοσοκομείου. Η εξυπηρέτηση του ασθενή είναι μοναδική και διαθέτει όλες τις ανέσεις που ενδέχεται να χρειαστείτε. Το Νοσοκομείο Ιασώ είναι το πιο ασφαλές, ακόμα και για τον Covid-19, λόγω της φύσης των περιστατικών που αντιμετωπίζονται εδώ, οι περισσότερες εισαγωγές είναι γυναίκες εγκυμονούσες. Λόγω της εμπειρίας μας στη χειρουργική του θυρεοειδούς και τη χειρουργική του καρκίνου του θυρεοειδούς και εξαιτίας των εξαιρετικών αποτελεσμάτων μας, πραγματοποιούμε καθημερινά επεμβάσεις του θυρεοειδούς. Περίπου το ένα τρίτο των ασθενών μας προέρχονται εκτός Αθηνών.\nΗ ολική θυρεοειδεκτομή και η αφαίρεση των λεμφαδένων για καρκίνο θυρεοειδούς δεν είναι απλή χειρουργική επέμβαση που μπορεί ή πρέπει να διενεργηθεί από οποιονδήποτε χειρουργό! Μόνο οι πραγματικά εξειδικευμένοι πρέπει να κάνουν χειρουργικές επεμβάσεις θυρεοειδούς.\nΕάν η χειρουργική επέμβαση θυρεοειδούς ήταν μια εύκολη χειρουργική επέμβαση, δεν θα βλέπαμε καθημερινά ασθενείς που είχαν υποβληθεί αλλού σε ατελή επέμβαση ή ασθενείς με πρόβλημα στα νεύρα που είναι υπεύθυνα για την ομιλία μας, ή ακόμα και ασθενείς στους οποίους δεν υπάρχουν παραθυρεοειδείς αδένες (ρυθμίζουν το ασβέστιο στον οργανισμό). Αυτό δεν σημαίνει ότι δεν υπάρχουν σπουδαίοι χειρουργοί, απλά αυτό σημαίνει ότι πρέπει να διαλέξετε τον χειρουργό σας με σύνεση ( επιλέξτε έναν που διενεργεί χειρουργική επέμβαση καρκίνου του θυρεοειδούς τουλάχιστον μερικές φορές την εβδομάδα). Εάν η χειρουργική επέμβαση θυρεοειδούς ήταν μια εύκολη επέμβαση που μπορεί να κάνει ο κάθε χειρουργός, δεν θα χρειαζόταν να ταξιδεύουν ασθενείς από όλη τη χώρα για να διενεργήσει ο Σταύρος Τσιριγωτάκης την χειρουργική τους επέμβαση. Εάν η χειρουργική επέμβαση του θυρεοειδούς ήταν εύκολη, δεν θα χρειαζόταν οι γιατροί από άλλα μέρη της Ελλάδας να έρθουν να χειρουργηθούν οι ίδιοι ή τα παιδιά τους ή οι σύζυγοι τους από τον Χειρουργό Θυρεοειδούς Σταύρο Τσιριγωτάκη. Η χειρουργική επέμβαση του θυρεοειδούς και η αφαίρεση των λεμφαδένων του λαιμού ΔΕΝ είναι εύκολη για έναν χειρουργό που το κάνει μία φορά κάθε δύο εβδομάδες. Σας παρακαλούμε, να είστε συνετοί και να επιλέξετε έναν χειρουργό που κάνει αυτή τη χειρουργική επέμβαση θυρεοειδούς τουλάχιστον μία φορά την εβδομάδα. Μην αφήσετε κάποιον να αφαιρέσει τον θυρεοειδή σας αδένα που δεν το κάνει τουλάχιστον αρκετές φορές κάθε εβδομάδα. Όταν θα μιλήσετε με τον Χειρουργό Θυρεοειδούς Σταύρο Τσιριγωτάκη θα σας λέει: ‘’Μην ανησυχείτε…όλα καλά θα πάνε, αυτή είναι μια επέμβαση που την κάνουμε καθημερινά. Δεν έχετε λόγο να αγχώνεστε και δεν θα ταλαιπωρηθείτε καθόλου.’’\nΚέντρο Χειρουργικής Θυρεοειδούς Νοσοκομείου Ιασώ\nΔιαβάζοντας όλα τα παραπάνω σε αυτή τη σελίδα, ίσως να πιστεύετε ότι το κόστος για αυτές τις επεμβάσεις στον ιδιωτικό τομέα είναι υπερβολικό. Αυτό δεν είναι αλήθεια. Το κόστος βέβαια εξαρτάται από το είδος της επέμβασης. Δεν είναι ίδιες όλες οι επεμβάσεις στον θυρεοειδή. Εξαρτάται επίσης από την ασφάλιση που έχετε καθώς και από το νοσοκομείο στο οποίο θα γίνει η επέμβαση.\nΣτο Πρότυπο Κέντρο Χειρουργικής Θυρεοειδή Σταύρος Τσιριγωτάκης, αντιλαμβανόμαστε πλήρως την οικονομική κατάσταση στην οποία βρισκόμαστε όλοι τα τελευταία χρόνια και δεν κάνουμε καμμία έκπτωση στις παρεχόμενες υπηρεσίες, οι οποίες δεν έχουν σε τίποτα να ζηλέψουν εκείνες των διακεκριμένων Κέντρων του εξωτερικού. Τα οικονομικά πακέτα, λόγω της φιλοσοφίας που έχουμε ότι δεν χρησιμοποιούμε την χειρουργική για πλουτισμό αλλά για προσφορά στον συνάνθρωπο, αλλά και λόγω του όγκου των ασθενών μας, είναι ίσως μια ευχάριστη έκπληξη για εκείνους που θα υποβληθούν σε χειρουργική επέμβαση στο Πρότυπο Κέντρο Χειρουργικής Θυρεοειδούς Σταύρος Τσιριγωτάκης του Νοσοκομείου Ιασώ.\nΠρέπει να γνωρίζετε ότι συνεργαζόμαστε με όλα τα δημόσια ταμεία και με όλες τις ιδιωτικές ασφάλειες. Προσπαθούμε διαρκώς το ποσό που θα πληρώσετε να είναι όσο πιο λίγο γίνεται. Τα δημόσια ταμεία, όπως γνωρίζετε, δεν καλύπτουν έξοδα για ορισμένα ειδικά υλικά που χρησιμοποιούμε κατά τη διάρκεια όλων των επεμβάσεων, για την ασφάλεια σας (σύστημα νευροδιέγερσης, σύστημα φθορισμού παραθυρεοειδών, ψαλλίδι υπερήχων κλπ) ούτε καλύπτουν τις αμοιβές των γιατρών. Οι ιδιωτικές ασφάλειες έχουν διάφορα ασφαλιστήρια συμβόλαια με διαφορετικές καλύψεις. Εσείς καλό είναι να γνωρίζετε τις καλύψεις τις οποίες ώστε να μπορείτε να μας ενημερώσετε.\nΣε κάθε περίπτωση όμως αυτό που μας ενδιαφέρει είναι αν έχετε κάποια οικονομική επιβάρυνση αυτή να είναι όσο μικρότερη γίνεται. Το ποσό που θα χρειαστεί να πληρώσετε σε εμάς καλύπτει ΤΑ ΠΑΝΤΑ. Το μόνο που δεν καλύπτεται είναι η διαμονή σας σε ξενοδοχείο αν έρχεστε εκτός ΑΘηνών. Το συνολικό ποσό θα είναι μόνο ένα μέρος από τα χρήματα που θα χρειαστεί να δώσετε σε κάποιο άλλο Κέντρο, το οποίο σίγουρα δεν θα έχει να σας προσφέρει, όσα σας προσφέρει το Κέντρο Χειρουργικής Θυρεοειδούς Σταύρου Τσιριγωτάκη στο Νοσοκομείο Ιασώ.\nΣε εμάς δεν υπάρχουν κρυφές χρεώσεις. Το ποσό που θα χρειαστεί να πληρώσετε θα το γνωρίζετε από πριν και αυτό δεν πρόκειται να αλλάξει μετά από το χειρουργείο. Στη χειρουργική του θυρεοειδούς δεν είναι όλες οι επεμβάσεις ίδιες. Δεν είναι λίγες οι φορές που έρχονται σε εμάς ασθενείς που δεν μπορούν να αντιμετωπιστούν αλλού. Αυτό φαίνεται και στις μαρτυρίες των ασθενών μας. Αυτό δεν είναι για εμάς λόγος να αυξήσουμε τις αμοιβές μας και οι χρεώσεις παραμένουν ίδιες.\nΟι σχέσεις που οικοδομούμε με τους ασθενείς μας είναι σχέσεις αγάπης, σεβασμού και εμπιστοσύνης. Η ευαισθητοποίηση μας για την αποκατάσταση της υγείας του συνανθρώπου μας και η προσφορά προς αυτόν αποδεικνύεται και μέσα από τις μαρτυρίες των ασθενών μας αλλά και από τη διενέργεια αρκετών δωρεάν επεμβάσεων ετησίως, σε ασθενείς οικονομικά αδύναμους.\nΜπορεί η χειρουργική να είναι η δουλειά μας και από αυτή να ζούμε, όμως δεν την χρησιμοποιούμε για μέσο πλουτισμού αλλά για προσφορά του πολυτιμότερου αγαθού που είναι η υγεία. Είμαστε οι μόνοι που διενεργούμε δωρεάν επεμβάσεις στο θυρεοειδή, όσο σύνθετες και αν είναι με μοναδικό κριτήριο την οικονομική αδυναμία κάποιου. Αυτή τη διάθεση για προσφορά την καλλιεργήσαμε από την οικογένεια μας, την είδαμε να γίνεται από φίλους μας γιατρούς άλλων ειδικοτήτων και ευχόμαστε να την υιοθετήσουν και άλλοι συνάδελφοι για τις επεμβάσεις θυρεοειδούς.\nΠιστεύουμε ακράδαντα ότι η υγεία δεν είναι πολυτέλεια αλλά δικαίωμα του καθενός.


Όταν είσαι πάντα διαθέσιμος και “βολικός”, δεν θα εκτιμηθεί πραγματικά αυτό που δίνεις - otan eisai panta diathesimos kai “volikos”, den tha ektimithei pragmatika afto pou dineis\n22:01 1/10/2020 - Πηγή: Newsitamea.gr\nΊσως νιώθεις ότι ανταποκρίνεσαι πάντα στις ανάγκες των άλλων, βάζεις πίσω τα δικά σου θέλω για να μην προκαλέσεις εντάσεις, και φροντίζεις τη σχέση (μπορεί να είναι και σε εργασιακό περιβάλλον). Έτσι θέλεις να τους δείξεις πόσο τους εκτιμάς.\nΕκείνοι γιατί δε σε εκτιμούν όμως; Ή τουλάχιστον, όχι όσο θα ήθελες. Η εξήγηση που συνήθως δίνεις είναι ότι είναι αχάριστοι ή σε εκμεταλλεύονται. Ίσως πεις ότι είναι σκληροί άνθρωποι που\nδεν τους νοιάζει παρά μόνο ο εαυτός τους.\nΜπορεί όμως να υπάρχει και μια άλλη εξήγηση. Μπορεί οι άλλοι να μη σε εκτιμούν τόσο πολύ αν και εσύ είσαι πάντα εκεί για εκείνους, ακριβώς επειδή εσύ είσαι πάντα εκεί για εκείνους…\nΣκέψου για λίγο. Πότε σου γεννιέται μεγαλύτερη επιθυμία για κάτι; Συνήθως είναι όταν το αντικείμενο της επιθυμίας σου είναι σε έλλειψη. Αυτό το γνωρίζουν πολύ καλά οι διαφημιστές και μας προβάλουν μηνύματα όπως:\n«Εκπτώσεις για λίγες μέρες ακόμα»\nΟ σκοπός είναι να μας δημιουργήσουν το αίσθημα της έλλειψης, καθώς είναι ένα πολύ καλά καταγεγραμμένο ψυχολογικό φαινόμενο πως δημιουργείται μεγαλύτερη επιθυμία για κάτι όταν είναι δυσεύρετο. Βαθυθέλουμε την έλλειψη. Ένα διαμάντι και ένα κρύσταλλο ίδιου σχήματος μπορεί να λάμπουν το ίδιο, όμως το διαμάντι είναι πιο ακριβό επειδή είναι πιο σπάνιο. Η σπανιότητα αυξάνει την τιμή. Όχι η εμφάνιση. Όσο μεγαλύτερη η διαθεσιμότητα, τόσο μικρότερη η τιμή.\nΕσύ πόσο διαθέσιμος είσαι στις σχέσεις σου; Πόσο συμφωνείς με ό,τι σου προτείνουν; Πόσο λες «δεν έχω πρόβλημα» όταν συζητάτε τι να κάνετε; Πόσο παίρνεις πρώτος τηλέφωνα και στέλνεις πρώτος μηνύματα για να δεις τι κάνουν οι άλλοι ή αν θα βγείτε; Πόσο παραπονιέσαι στον άλλον; Πόσο δεν λες αν κάτι σε ενοχλεί; Πόσο αφήνεις ό,τι κάνεις για να ασχοληθείς με το πρόβλημα του άλλου, ή με ό,τι τον απασχολεί; Εσύ πόσο διαθέσιμος είσαι στις σχέσεις σου;\nΣκέψου για τον εαυτό σου. Έχεις κάποιον φίλο ή φίλη που πάντα σε παίρνει τηλέφωνο, είναι πάντα εκεί, χωρίς εσύ να χρειάζεται να προσπαθήσεις ιδιαίτερα και δε σου φέρνει ποτέ αντίρρηση; Πώς νιώθεις απέναντί του; Ίσως δεις ότι τον θεωρείς πιο δεδομένο από άλλους και τείνεις πιο εύκολα να τον παραμελήσεις.\nΤο έχω δει και εγώ στον εαυτό μου και προβληματίστηκα. Έχω ένα φίλο που τον αγαπάω πολύ και παρατηρώ ότι συχνά έχω την τάση να τον αγνοήσω περισσότερο από άλλους φίλους μου που δεν είναι τόσο διαθέσιμοι. Και θεωρώ τον εαυτό μου καλό άνθρωπο!\nΊσως μέχρι τώρα να επιδίωκες να κερδίσεις την εκτίμηση και την προσοχή των άλλων προσπαθώντας να είσαι πάντα διαθέσιμος. Με το να μην τους χαλάς χατίρι. Αν το αποτέλεσμα των προσπαθειών σου δεν είναι το προσδοκώμενο, τότε ίσως η εξήγηση να μην είναι ότι οι άλλοι δε νοιάζονται, δε σε συμπαθούν ή δείχνουν αχαριστία. Είναι πολύ πιθανό να έχεις ενεργοποιήσει άθελά σου ένα πολύ ανθρώπινο χαρακτηριστικό τους. Πως τείνουμε να εκτιμούμε λιγότερο ό,τι είναι σε υπερπροσφορά. Κάτι για το οποίο δε χρειάζεται να κοπιάσουμε με κάποιον τρόπο. Ίσως είσαι σε υπερπροσφορά.\nΗ γνώση είναι δύναμη, όπως λέω συνεχώς στο βιβλίο μου «Ψυχο-λογικά Μυστικά που μακάρι να γνώριζα νωρίτερα)». Γνωρίζοντας τις συνέπειες των συμπεριφορών σου, αποφεύγεις τις παρεξηγήσεις και αποκτάς το δικαίωμα να δράσεις διαφορετικά.\nΑς συνειδητοποιήσουμε πως συμβάλλουμε και εμείς στις συμπεριφορές που εισπράττουμε. Άρα έχουμε δύναμη να τις αλλάξουμε αν θέλουμε. Αλλά και αν δεν θέλουμε, ή νομίζουμε πως δεν μπορούμε να τις αλλάξουμε, πάλι δεν πειράζει. Θα ξέρουμε τι άλλο μπορεί να συμβαίνει και δε θα κατηγορούμε τόσο εύκολα τους άλλους.\nΈκφρασε τις ανάγκες σου. Είναι πολύ εντάξει να πεις όχι. Είναι πολύ εντάξει να μην έχεις χρόνο κάποιες φορές. Είναι πολύ εντάξει να σε ενοχλεί κάτι και να λες τι σε ενοχλεί. Είναι πολύ εντάξει να βάλεις όριο.\nΜε αμοιβαία εκτίμηση και σεβασμό. Μπορείς να το πετύχεις και σου αξίζει!\nThe post Όταν είσαι πάντα διαθέσιμος και “βολικός”, δεν θα εκτιμηθεί πραγματικά αυτό που δίνεις appeared first on Newsitamea.gr.\nπαντα, φταις, εκπτωσεις, εμφάνιση, βγείτε, οψεως, αχαριστια, γνωση, τηλεφωνο, αδιαφορια, αμοιβαια, ανθρωπος, βιβλιο, δεδομενο, δυναμη, εαυτος, ευκολα, υπαρχει, εκτιμηση, ελλειψη, εμφάνιση, επιθυμια, ιδιο, ισχυει, μηνυματα, μπορεις, μυστικα, ταση, τιμη, τι ειναι, φταις, δικαιωμα, ιδιαιτερα, νιωθεις\ngsp, δολ, μαορι, infoquest, tips\nΦωτιά στον Έβρο : Κρίσιμη η κατάσταση στο δάσος της Δαδιάς - Αναμένεται μεγάλη και δύσκολη νύχτα\nΚορονοϊός: Νέα “έκρηξη” με 411 κρούσματα-18886 συνολικά-393 νεκροί – 89 διασωληνωμένοι\nΚορονοϊός – Μόσιαλος: Πώς θα πετύχουμε την ανοσία της αγέλης στην Ελλάδα\nΜήνυμα του 112 για αυξημένο επιδημιολογικό φορτίο στην Κύθνο: «Φοράτε υποχρεωτικά μάσκα, να είστε σε επιφυλακή»\nΕπικοινωνία Λαβρόφ – Τσαβούσογλου για Ναγκόρνο Καραμπάχ: Να σταματήσουν άμεσα οι συγκρούσεις\nΗ εφαρμογή myKEPlive έκανε «πρεμιέρα» μέσω του… ψηφιακού καφενέ της Νίνας Βλάχου!


Ο Λευτέρης Οικονόμου για άρθρο του Γ. Καμίνη – The Panhellenic Post\nΟ Λευτέρης Οικονόμου για άρθρο του Γ. Καμίνη\nΑθήνα.- Απάντηση στην απροσδόκητη επίθεση που δέχθηκε από τον βουλευτή του Κινήματος Αλλαγής Γ. Καμίνη, έδωσε, με δήλωσή του, ο υφυπουργός Προστασίας του Πολίτη Ελευθέριος Οικονόμου. “Έκπληξη και αιφνιδιασμό μου προξένησε”, γράφει ο Υφυπουργός για τα όσα ισχυρίζεται σε άρθρο του ο πρώην Δήμαρχος Αθηναίων και Συνήγορος του Πολίτη. Ο Υφυπουργός και Επίτιμος Αρχηγός της ΕΛ.ΑΣ. κατηγορεί τον βουλευτή και για μεροληψία και προκατάληψη σχετικά με θέματα εθνικής ασφάλειας.\nΕιδικότερα, απαντώντας σε πρόσφατο άρθρο του βουλευτή του ΚΙΝ.ΑΛ., ο υφυπουργός Προστασίας του Πολίτη Ελευθέριος Οικονόμου, υπογραμμίζει πως «κανένα ζήτημα ιδεολογικού ή επιχειρησιακού διχασμού δεν υφίσταται στην πολιτική ή φυσική ηγεσία του υπουργείου Προστασίας του Πολίτη, καθώς κάτι τέτοιο θα προκαλούσε τριγμούς, αλλά και κινδύνους για την αποτελεσματικότητα του έργου της δημόσιας τάξης και της ασφάλειας».\nΠαράλληλα, ο κ. Οικονόμου απαντά στις αιτιάσεις του πρώην δημάρχου Αθηναίων σχετικά με τα ζητήματα που τέθηκαν στο άρθρο του κ. Καμίνη, τόσο για την μελέτη της κατασκευής των φυλακών στον Ασπρόπυργο, όσο και αναφορικά με την ασφάλεια υψηλών προσώπων, τονίζοντας πως οι απαντήσεις που δίνονται στον κοινοβουλευτικό έλεγχο από την πλευρά του υπουργείου Προστασίας του Πολίτη είναι «σοβαρές, συγκροτημένες και πλήρεις».\nΗΠΑ: "Όχι" στην Άγκυρα για τα έξι «stealth»\nΑΠΟΨΗ: Άγνωστος «Χ» παιδιά και αδέλφια;


Η παγκόσμια ομοσπονδία Τζούντο στο Λουτράκι !! ~ Loutrakiblog.gr\nΗ παγκόσμια ομοσπονδία Τζούντο στο Λουτράκι !!\nΟ Δήμαρχος κ. Γιώργος Γκιώνης ενημέρωσε το δημοτικό συμβούλιο,ότι στο Λουτράκι θα γίνει το συνέδριο της παγκόσμιας ομοσπονδίας Τζούντο...\nΘα γίνει στο Καζίνο Λουτρακίου και θα παραστούν 140 σύνεδροι εκπρόσωποι διαφόρων χωρών από όλο τον κόσμο.\nΟ Δήμαρχος επεσήμανε ότι o πρόεδρος της ομοσπονδίας είναι στενός συνεργάτης του Ρώσου Προέδρου κ. Βλαντιμίρ Πούτιν.\nΌπως είπε ελπίζει να βγει κάτι θετικό από αυτό το συνέδριο για την πόλη μας, αφού οι σύνεδροι θα επισκεφθούν διάφορα μέρη του Δήμου αλλά και τις αθλητικές εγκαταστάσεις του κλειστού γυμναστηρίου "Γαλανόπουλος"


Ο αστυνόμος Χρήστος Καπετάνος εργάζεται στη Γενική Αστυνομική Διεύθυνση Ευβοίας, μένει στη Χαλκίδα και είναι διαζευγμένος. Έξι μήνες μετά από μια πολύκροτη υπόθεση που τον έβαλε σχεδόν σε απομόνωση, τον καλούν πίσω στην ενεργό υπηρεσία: ένας ψαράς ανακαλύπτει το πτώμα ενός 14χρονου κοριτσιού και το παραδίδει στην αστυνομία. Ποιος σκότωσε αυτό το κορίτσι και γιατί; Το αστυνομικό μυθιστόρημα του πρωτοεμφανιζόμενου κυρίου Δημήτρη Σίμου είναι πολυεπίπεδο, ανατρεπτικό και ανατέμνει με οξυδέρκεια τα κακώς κείμενα της ελληνικής κοινωνίας. Η γραφή είναι ρεαλιστική, με σωστούς και αληθινούς χαρακτήρες ενώ η δράση που εκτυλίσσεται σταδιακά σε όλο το νησί της Εύβοιας δίνει μια φρεσκάδα και μια διαφορετικότητα στο κείμενο. Παρακολουθούσα με αγωνία την εξέλιξη της υπόθεσης, η οποία βασίζεται σε κάποια ευρήματα που εμφανίζονταν στην πορεία και όχι πολύ συχνά για να πεις ότι ήθελες να γυρίζεις με φρενήρη ρυθμό τις σελίδες. Αυτή όμως η τεχνική έδωσε το περιθώριο στον συγγραφέα να βοηθήσει τον αναγνώστη να κατανοήσει καλύτερα τους χαρακτήρες που πρωταγωνιστούν, να του εξηγήσει μέσα από τα ίδια τα γεγονότα τις κοινωνικές και οικογενειακές καταστάσεις που επηρέασαν τους ήρωες και δικαιολογούν απόλυτα τις πράξεις και τις αντιδράσεις τους.


The BlogK: Ο Γ. Βυθούλκας, ο J. Randi, η ομοιοπαθητική και η μεγάλη πρόκληση των 1,000,000 δολαρίων\nΓιατί καθυστερεί ο James Randi;\nΟ ομοιοπαθητικός Γιώργος Βυθούλκας\nΈνας μακρόχρονος αγώνας που αφορά στην εγκυρότητα της Ομοιοπαθητικής διεξάγεται μεταξύ ενός από τους διασημότερους ομοιοπαθητικούς και του πασίγνωστου κυνηγού ‘τσαρλατάνων’. Και ενώ έχουν περάσει πέντε χρόνια προετοιμασίας, τον Δεκέμβριο του 2008 η περίφημη πρόκληση της ομοιοπαθητικής συναντά μπροστά της εμπόδια που καθυστερούν τον αγώνα. Στη μια πλευρά βρίσκεται ο έλληνας ομοιοπαθητικός Γεώργιος Βυθούλκας, που η Διεθνής του Ακαδημία για την Κλασική Ομοιοπαθητική εδράζει στην Αλόννησο.\nΑναρτήθηκε από The BlogK στις 11:40 μ.μ.


Ο Ντανίλο επιστρέφει με πολλές ελπίδες | www.monoapoel.com Το πορτοκαλί site. Παρασκήνιο, Σχόλια, Ειδήσεις για το ΑΠΟΕΛ\n· 2 December, 0:01\nΣτο ντέρμπι των «αιωνίων» την περασμένη Δευτέρα 29 Νοεμβρίου, ο Ντανίλο ήταν στον πάγκο δηλώνοντας ετοιμότητα για ν’ αγωνιστεί.\nΟ 31χρονος επιθετικός μέσος είχε τραυματιστεί στο Α’ ημίχρονο του εντός έδρας αγώνα με τον Εθνικό Άχνας στις 18 Οκτωβρίου. Δύο μέρες αργότερα διαγνώστηκε με μερική ρήξη της πελματιαίας απονεύρωσης.\nΑκολούθησε πρόγραμμα αποκατάστασης και μπόρεσε την Πέμπτη 11 Νοεμβρίου να κάνει ατομικό πρόγραμμα.\nΈνα περίπου μήνα μετά τον τραυματισμό του μπήκε στο κανονικό πρόγραμμα και συμπεριλήφθηκε στην αποστολή για την αναμέτρηση με την Ομόνοια η οποία διακόπηκε στο 17’ λόγω ομίχλης.\nΗ αναγκαστική απουσία του Οκριασβίλι (συμπλήρωσε τρεις κίτρινες κάρτες στο ντέρμπι με την ΑΕΚ), από τον ερχόμενο αγώνα με την Πάφο, φαίνεται πως θα επισπεύσει την επιστροφή του Ντανίλο στην ενδεκάδα.\nΗ τελευταία φορά που ο Βραζιλιάνος μέσος ήταν στην ενδεκάδα ήταν στις 18 Οκτωβρίου κόντρα στον Εθνικό Άχνας και αν επιβεβαιωθούν οι πληροφορίες μας και ξεκινήσει κόντρα στην Πάφο, θα επιστρέψει μετά από 48 μέρες.\nΠριν τον τραυματισμό του ήταν ο δεύτερος σε χρόνο συμμετοχής αλλά ήταν πολύ πίσω από τον καλό εαυτό του. Φάνηκε πολύ άτυχος αφού στον τελευταίο αγώνα που έπαιξε έθελξε με την απόδοση του αλλά τραυματίστηκε.\nΗ επιστροφή του στην δράση και με δεδομένο τον παροπλισμό του Ντε Βινσέτι αλλά και την επιπολαιότητα του Οκριασβίλι (σε 8 αγώνες πήρε μία κόκκινη κάρτα και τρεις κίτρινες!), ο Ντανίλο είναι απαραίτητος στο πλάνο του Σωφρόνη Αυγουστή.\nΑν συνεχίσει από εκεί που έμεινε κόντρα στον Εθνικό, θα αποτελέσει την καλύτερη, εσωτερική ενίσχυση των «γαλαζοκιτρίνων» στην προσπάθεια τους να υλοποιήσουν τους στόχους τους.


Πέτσας: Όχι αχρείαστες κόντρες με τους θεσμούς για την πρώτη κατοικία- Θέλουμε συμφωνία για το καλό όλων - Ιστολόγιο Ειδήσεων\nΟ Στέλιος Πέτσας τόνισε ότι θα ήταν οξύμωρο να λέει η κυβέρνηση στους πολίτες «Μείνετε στο σπίτι» και την ίδια ώρα να τους βγάζει από το σπίτι τους, λόγω της λήξης προστασίας της πρώτης τους κατοικίας.\n«Όλο αυτό το διάστημα εξετάζουμε έναν συνδυασμό. Από τη μία, το ενδεχόμενο παράτασης στην προστασία της πρώτης κατοικίας μετά τις 30 Απριλίου και ταυτόχρονα το νέο Πτωχευτικό Δίκαιο που θα ισχύει, απ’ όταν αρχίσει να ισχύει, ώστε να ξέρουν όλοι -νοικοκυριά, χρηματοπιστωτικά ιδρύματα και αγορές- και να προετοιμάζονται. Μέχρι τις 30 του μήνα θα παρουσιαστεί το συνολικό μας σχέδιο» σημείωσε.\nΌπως είπε ο εκπρόσωπος της κυβέρνησης, η πρώτη παράταση ήταν από την 1η Ιανουαρίου μέχρι 30 Απριλίου. «Αυτή τη στιγμή, συζητάμε με τους Θεσμούς. Δεν θέλουμε να έχουμε αχρείαστες κόντρες, αλλά μία συμφωνία η οποία θα είναι προς το καλό όλων. Αλλά, όπως σας είπα, είναι οξύμωρο να λέμε “Μένουμε στο σπίτι” και την ίδια ώρα κάποιος να πετάγεται έξω από το σπίτι του» κατέληξε.\nPrevious Σφοδρή επίθεση ΣΥΡΙΖΑ στην Κεραμέως για την τηλε-εκπαίδευση: Ρεσιτάλ ανικανότητας\nNext «Μαργαριτάρια» των ΚΕΚ: Για μεγάλο σκάνδαλο κάνει λόγο ο ΣΥΡΙΖΑ #Σκοιλ_Ελικικου


Mytv - «Βοήθεια , δίνω Πανελλήνιες Εξετάσεις » - Αλεξάνδρα Καππάτου Ψυχολόγος - Παιδοψυχολόγος\nΑρχική \_ Χωρίς κατηγορία \_ Mytv – «Βοήθεια , δίνω Πανελλήνιες Εξετάσεις »\nMytv – «Βοήθεια , δίνω Πανελλήνιες Εξετάσεις »\n3-9 Μαίου 2014 – Τεύχος 62\nΗ σωστή διαχείριση του χρόνου, αλλά και ο ρόλος των γονέων στην κρίσιμη φάση των εξετάσεων .\nΜπαίνοντας σε αυτήν τη δοκιμασία, κάθε υποψήφιος πρέπει να είναι ειλικρινής με τον εαυτό του. Εξάλλου, οι εξετάσεις αφορούν κυρίως τον ίδιο και κατόπιν το περιβάλλον του.\nΤους περισσότερους υποψηφίους τους καταλαμβάνει άγχος, με τις δυσάρεστες και ενοχλητικές του επιπτώσεις. Γνώριμα συμπτώματα του, μεταξύ άλλων, είναι η ταχυκαρδία, η δυσφορία στην αναπνοή, η ξηροστομία, τα κρύα άκρα, η ανασφάλεια κ.α. Είναι ο πιο «ύπουλος» εχθρός στον οποίο πρέπει να αντισταθούν. Εκτός από τα συμπτώματα που αναφέραμε, το άγχος μπορεί να τους οδηγήσει σε άρνηση και παθητικότητα Επίσης, είναι πιθανόν να προκαλέσει σύγχυση στις πνευματικές τους λειτουργίες, υπονομεύοντας άμεσα την επίδοσή τους. Δεν μπορεί βέβαια να καταπολεμηθεί από τη μια μέρα στην άλλη, ενώ είναι γνωστό ότι ταλαιπωρεί πολύ κόσμο μερικές φορές για χρόνια. Όμως, οι υποψήφιοι μπορούν να το εξέγξουν, εφόσον βέβαια ενεργοποιήσουν τις ψυχικές τους δυνάμεις και προβάλλουν σθεναρή αντίσταση.\nΗ αυτοπεποίθηση είναι το καλύτερο ενισχυτικό μέσο, γι’αυτό είναι καλό να παραδεχτούν: «Ναι, φοβάμαι τις εξετάσεις, όμως μπορώ να το καταφέρω». Οι ασκήσεις χαλάρωσης, η συγκέντρωση της σκέψης σε πράγματα που τους ευχαριστούν ή τους ηρεμούν, ένα χλιαρό ντους, λίγη μουσική, οι συζητήσεις που δεν αναφέρονται στο θέμα των εξετάσεων και η διατήρηση κάποιων καθημερινών μικροσυνηθειών βοηθούν στην ψυχική τους ισορροπία.\nΌλοι ξέρουν πόσο έχουν διαβάσει, σε ποιο βαθμό μπορούν να αποδώσουν. Ας διώξουν το άγχος και ας γράψουν ό,τι ξέρουν.\nΚαλό είναι να αποφύγουν τις συζητήσεις με συμμαθητές τους για το τι διαβάσαν. Δημιουργούν πανικό.\nΝα μην ξενυχτάνε την παραμονή των εξετάσεων\nΎστερα από κάθε εξεταστική δοκιμασία, είναι σημαντικό να ασχοληθούν με ό,τι τους χαλαρώνει.\nΝα αποφεύγουν τις επαναλήψεις της τελευταίας στιγμής\nΟι γονείς έχουν συνήθως τις καλύτερες προθέσεις, αλλά συχνά συμβάλλουν καθοριστικά στην επιδείνωση του άγχους του υποψηφίου. Γι’ αυτό οφείλουν να εξασφαλίσουν ένα ήρεμο περιβάλλον στα παιδιά τους, το οποίο θα τα βοηθά να χαλαρώνουν, μακριά από θορύβους, φασαρίες, φωνές, διδαχές, κριτικές ή απαγορεύσεις.\nΝα δείχνουν υπομονή όταν γίνονται ευερέθιστα ή ξεσπούν με το παραμικρό.\nΝα θυμούνται ότι οι υποψήφιοι χρειάζονται συμπαράσταση και ενθάρρυνση και όχι υπερπροστασία και υπερβολές.\nΝα μη μεταδίδουν το άγχος τους –ας μην ξεχνούν ότι τα παιδιά έχουν ήδη το δικό τους. Αντίθετα, θα τα βοηθήσουν αν τους τονίζουν ότι στη ζωή μετρά η προσπάθεια και ότι πρέπει να είμαστε έτοιμοι να αντιμετωπίσουμε οποιοδήποτε αποτέλεσμα.\nΝα μη συνδέουν την επίδοση στα μαθήματα με τη σχέση τους με το παιδί.Είναι σφάλμα να πιστεύουμε και να καλλιεργούμε στα παιδιά την πεποίθηση ότι αποκλειστικά και μόνο η εισαγωγή τους σε μια ανώτατη βαθμίδα εκπαίδευσης θα τους εξασφαλίσει υποχρεωτικά την επιτυχία στη ζωή τους.\nΗ αναβλητικότητα των εφήβων\nΑν το παιδί σας αναβάλλει διαρκώς το χρόνο του διαβάσματος, αυτό μπορεί να συνδέεται με έλλειψη συγκέντρωσης, αλλά συχνά αποτελεί μεμονωμένο πρόβλημα γιατί, όταν το παιδί αποφασίζει να διαβάσει, «στρώνεται κανονικά» και διαβάζει πολύ συγκεντρωμένα. Tο πρόβλημα ξεκινάει όταν αναβάλλει το διάβασμα μέχρις ότου «φτάσει ο κόμπος στο χτένι». Γιατί τότε αντιμετωπίζει τη μελέτη σαν κάτι το οποίο εξαντλεί κυριολεκτικά τις δυνάμεις του. Αν όμως παρά τις διαρκείς υποδείξεις, ο έφηβος δείχνει ότι δεν είναι σε θέση να διαχειριστεί σωστά τον χρόνο του διαβάσματος και γενικά αναβάλλει τις υποχρεώσεις του, τότε ίσως δείχνει αρνητική στάση ζωής, έλλειψη αυτοπεποίθησης, ανασφάλεια κ.ά.\nΟρισμένες προτάσεις που μπορεί να διευκολύνουν τον έφηβο είναι:\nΒοηθήστε στη διαχείριση του χρόνου\nΟ τρόπος διαχείρισης του χρόνου διαφέρει από έφηβο σε έφηβο. Κάποιοι επιθυμούν να προσχεδιάζουν και να οργανώνουν το χρόνο τους λεπτομερώς. Άλλοι δεν θέλουν ούτε να ακούσουν για σχεδιασμό, ενώ άλλοι προτιμούν να τον κάνουν χοντρικά μέσα στο μυαλό τους και να μην κοιτούν καθόλου το ρολόι.


Ιουνίου 16, 2016 in Αναδημοσιεύσεις, Γέροντες-Πατέρες, Ορθόδοξα μηνύματα, Mέλια | Tags: π.Ανδρέας Κονάνος, ΕΝΟΡΙΑ ΑΓΙΩΝ ΠΑΝΤΩΝ ΜΑΚΕΔΟΝΙΤΙΣΣΑ, Ορθόδοξη Πίστη\tτου π. Ανδρέα Κονάνου Δώσε το χέρι σου στον Θεό, που ‘ναι ο Πατέρας και η Μάνα όλων μας. Πέρα από τους γονείς μας, ο Πατέρας όλων των πατέρων και η Μητέρα όλων των μητέρων είναι ο Θεός.\nΣυνεργάσου μαζί Του, ώστε να δημιουργήσει μέσα σου μια καινούργια βιολογία και μια καινούργια βιογραφία.Και θα σου αλλάξει ο Θεός και τα κύτταρα του σώματος, χαρίζοντάς σου λαμπρότητα, ενεργητικότητα και ζωντάνια. Θα αλλάξει όμως και το βιογραφικό σου. Ετσι, αν και οι γονείς σου είναι μέσα στην αποτυχία, τη δυσκολία και τη στενοχώρια, εντούτοις εσύ θα καταφέρεις να κάνεις κάτι τελείως καινούργιο και φρέσκο. Κάτι τελείως αναγεννημένο κι αναστημένο.\nΑπάντηση\tΙουνίου 20, 2016 στις 3:46 μμ


Γιατί να μην φορτίζετε το κινητό από τον υπολογιστή\nΕΝΔΙΑΦΕΡΟΥΣΕΣ ΕΙΔΗΣΕΙΣ 11/08/2016 - 18:38 | Author: Newsroom\nΌταν το τηλέφωνό σας αρχίζει να “διαμαρτύρεται” ότι η μπαταρία του είναι χαμηλή, τότε…\nμάλλον πρέπει να το σκεφτείτε δύο φορές πριν το συνδέσετε στον υπολογιστή σας κι όχι σε κάποια πρίζα για να το φορτίσετε.\nΣύμφωνα με τους ερευνητές στο Kaspersky Lab0, συνδέοντας ένα iPhone ή ένα Android σε έναν υπολογιστή, έχει ως αποτέλεσμα τη μεταφορά πολλών δεδομένων από τη μια συσκευή στην άλλη. Αυτό θα μπορούσε να περιλαμβάνει το όνομα του τηλεφώνου, τον κατασκευαστή, τν τύπο της συσκευής, το σειριακό αριθμό, πληροφορίες του λειτουργικού συστήματος και του συστήματος αρχείων. Η ποσότητα των δεδομένων που αποστέλλεται ποικίλλει ανάλογα με τη συσκευή, αλλά κάθε κινητό μεταφέρει το ίδιο βασικό σύνολο πληροφοριών όπως το όνομα της συσκευής, τον κατασκευαστή και τον σειριακό αριθμό.\nΚι ενώ αυτές οι πληροφορίες μπορεί να φαίνονται εντελώς ακίνδυνες, είναι αρκετές για έναν χάκερ για να “σπάσει» ένα smartphone και να πάρει τον έλεγχο, σύμφωνα με το Kaspersky. Οι ερευνητές έκαναν δοκιμές για να δουν πόσο εύκολο είναι να υποκλαπούν πληροφορίες και τελικά όπως αναφέρει το δημοσίευμα της Mirror δεν ήταν και τόσο δύσκολο. Οι χάκερς βρίσκουν τρόπους να παρακάμπτουν τη δήθεν ασφαλή ανταλλαγή δεδομένων και να αποκτούν πρόσβαση σε όσα στοιχεία θέλουν, χωρίς να το γνωρίζει βέβαια ο χρήστης.\nNews Tag: ΘΕΜΑΤΑΜΕΤΑΦΟΡΑΠΡΟΣΒΑΣΗΤΕΛΙΚΑ


15 Eλλnviδεs πριv και μετά τιs πλαστικέs επεμβάσεις! (Φωτo) ~ Hellas News\n15 Eλλnviδεs πριv και μετά τιs πλαστικέs επεμβάσεις! (Φωτo)\nΜπορεί εμείς να τις θεωρούμε πανέμορφες και αψεγάδιαστες αλλά κάποιες Ελληνίδες ceΙebrities ένιωσαν την ανάγκη να ξαπλώσουν στο κρεβάτι του πλαστικού χειρουργού και να κάνουν μικρές ή μεγάλες αλλαγές στο σώμα τους…\nΗ Όλγα Φαρμάκη δεν είχε πάντα αυτό το τέλειο πάνω μέρος που όλοι βλέπουμε. Αρκετές αλλαγές παρατηρούμε και στο πρόσωπό της και μπορεί πλέον να θεωρεί ότι έχει γίνει καλή δουλειά πάνω της.\nΗ κυρία στη φώτο είναι η Νατάσσα Θεοδωρίδου. Ο γάμος της με τον κο Φουστάνο την σημάδεψε και ταυτόχρονα την άλλαξε ριζικά. Δεκάδες πλαστικές και το αποτέλεσμα το βλέπετε….\nΗ Ζέτα Μακρυπούλια έκανε και αυτή τις αλλαγές της δίχως όμως να παρατηρείτε κάτι το τρομακτικό.\nΛίγα πραγματάκια και καλά


Στρατηγικό πλάνο για το restart-Το σενάριο για... | Reporter Cyprus | Τοπικές Ειδήσεις\nΝατάσα Χριστοφόρου 26/01/2021 06:55\nΟι συσκέψεις διαδέχονται η μία την άλλη, προκειμένου να καταρτιστεί η τελική λίστα της σταδιακής άρσης των μέτρων από το ολικό απαγορευτικό, που θα ξεκινήσει από την πρώτη Φεβρουαρίου. Η φιλοσοφία της στρατηγικής που θα ακολουθηθεί, έχει αποφασιστεί και απομένουν οι λεπτομέρειες, που θα καταρτιστούν σε πολιτικό επίπεδο από τα μέλη της Διυπουργικής Επιτροπής για την πανδημία, που βρίσκονται σε συνεχή επαφή με τον Πρόεδρο της Δημοκρατίας.\nΑύριο το στρατηγικό πλάνο αποκλιμάκωσης, θα οδηγηθεί ενώπιον του Υπουργικού Συμβουλίου προς ψήφιση και θα ακολουθήσουν επίσημες ανακοινώσεις. Παράλληλα με την αποκλιμάκωση, θα ανακοινωθούν και μέτρα προκειμένου να αποφευχθεί ο κίνδυνος διασποράς σε χώρους εργασίας, με το Υπουργείο Υγείας να επιστρατεύει για άλλη μια φορά το όπλο των μαζικών rapid tests.\nΑυτό που έχει αποφασιστεί είναι ότι το Φεβρουάριο, θα ακολουθηθεί ένα συντηρητικό πλάνο άρσης μέτρων δύο φάσεων, με απώτερο στόχο να μην υπάρχει απότομη έξαρση κρουσμάτων, σε μια περίοδο μάλιστα, όπου υπάρχουν αυστηρές συστάσεις για το νέο στέλεχος. Η τρίτη φάση, που θα είναι επιταχυνόμενη, θα ξεκινήσει το Μάρτιο.\n«Το πλαίσιο είναι κοινό. Στην αρχή θα πάμε συντηρητικά για να ελέγχουμε την κατάσταση και να μην έχουμε πισωγύρισμα αλλά μετά, ειδικά από το Μάρτη, μπορούμε να μπούμε πολύ δυναμικά και επιταχυνόμενα, στο κομμάτι της επανεκκίνησης», ανέφερε στον REPORTER το μέλος της Συμβουλευτικής Επιστημονικής Επιτροπής, Ζωή Δωροθέα Πανά.\nΔΙΑΒΑΣΤΕ ΕΔΩ: Οι προτάσεις των επιστημόνων για το unlock-Τετάρτη οι επίσημες ανακοινώσεις\nΤι ανοίγει Φεβρουάριο και τι Μάρτιο\nΟι επιστήμονες, οι οποίοι παρέδωσαν χθες τις προτάσεις τους στον Πρόεδρο της Δημοκρατίας ήταν σαφείς ως προς τις υποδείξεις τους.\nΠροτείνουν στην πρώτη φάση, που θα είναι μέχρι τα μέσα Φεβρουαρίου, να ανάψει το πράσινο φως για άνοιγμα μικρών καταστημάτων του λιανικού εμπορίου, των κομμωτηρίων, των κουρείων, των ινστιτούτων αισθητικής και των κέντρων δερματοστιξίας, αλλά όχι των μεγάλων καταστημάτων, των malls και των υπερκαταστημάτων. Η πρότασή τους περιλαμβάνει ακόμη την προσωπική προπόνηση (personal training) σε χώρους εκγύμνασης, με την προϋπόθεση της τήρησης αυστηρών πρωτοκόλλων.\nΤουλάχιστον για την πρώτη φάση, θα παραμείνουν και όλοι οι περιορισμοί για τις διακινήσεις όπως τα sms, η απαγόρευση μετακινήσεων στα σπίτια, καθώς και το κέρφιου από τις εννέα το βράδυ. Για τα sms γίνονται ακόμη συζητήσεις κατά πόσον πρέπει να αυξηθούν από δύο σε τρία.\nΣ’ ότι αφορά στα σχολεία, η πρόταση των ειδικών, που θεωρείται αυτή τη στιγμή το επικρατέστερο σενάριο, είναι η επιστροφή στα θρανία μόνο των μαθητών των Δημοτικών σχολείων, με τους υπόλοιπους να συνεχίζουν μαθήματα μέσω τηλεκπαίδευσης. Ωστόσο, τον τελικό λόγο έχει το Υπουργείο Παιδείας, που συνεχίζει να δέχεται πιέσεις για επιστροφή και των τελειόφοιτων μαθητών.\nΛόγω του νέου στελέχους, που όπως δείχνουν οι μελέτες είναι το ίδιο μεταδοτικό στα παιδιά, κάποιοι επιστήμονες προτείνουν ακόμη επέκταση του μέτρου για υποχρεωτική χρήση μάσκας και στα παιδιά των Δημοτικών.\nΓια τη δεύτερη φάση των χαλαρώσεων, από τα μέσα Φεβρουαρίου μέχρι το Μάρτιο, προτείνεται και πάλι όπως είναι συντηρητική. Αρκετοί περιορισμοί στις διακινήσεις θα παραμείνουν, όπως το κέρφιου, με τη συζήτηση να επικεντρώνεται στο εάν θα καταργηθούν ή όχι τα sms ή εάν θα αυξηθεί ο αριθμός τους.\nΤο Μάρτιο, η πρόθεση είναι να ανοίξουν καφετέριες, εστιατόρια και αρκετές άλλες επιχειρήσεις που παραμένουν κλειστές και να αρθούν τα πλείστα μέτρα που περιορίζουν τις διακινήσεις.\n«Το φορτίο της νοσηρότητας στην κοινότητα παραμένει υψηλό. Είμαστε γύρω στα 400 κρούσματα ανά 100 χιλιάδες πληθυσμού. Το ασφαλές όριο είναι 150 ανά 100 χιλιάδες πληθυσμού. Άρα ο ιός υπάρχει στην κοινότητα. Εάν δεν πάμε ελεγχόμενα τον Φεβρουάριο, ενδεχομένως να υπάρχει οπισθοδρόμηση», υπέδειξε η Καθηγήτρια Πανά.\nΟ ρόλος του νέου στελέχους\nΜεγάλο ρόλο στις αποφάσεις για την κατάρτιση ενός συντηρητικού πλάνου αποκλιμάκωσης, διαδραματίζει το νέο στέλεχος του ιού, για το οποίο η Κομισιόν κτυπά καμπανάκι κινδύνου και έχει κάνει αυστηρότατες συστάσεις προς τα κράτη μέλη. «Μέχρι στιγμής για το στέλεχος του Ηνωμένου Βασιλείου, έχουμε δεδομένα σ’ ότι αφορά την αυξημένη μεταδοτικότητα. Αυτό σημαίνει πως πρέπει να είμαστε πολύ αυστηροί κατά τη διάρκεια του χειμώνα, επειδή πρέπει να διαχειριστούμε κάτι πιο μεταδοτικό. Αυτό είναι οριζόντια πολιτική, που υπάρχει σύσταση από την Ε.Ε να υιοθετήσουμε, τουλάχιστον για ένα διάστημα 6-12 εβδομάδων, μέχρι να διευκρινιστεί η έκταση του προβλήματος στην Ευρώπη», σημείωσε η κ. Πανά.\nΜε στόχο να διαφανεί το εύρος της μετάδοσης του νέου στελέχους στην Κύπρο, θα αποστέλλεται το 5% των θετικών δειγμάτων στο ECDC, προκειμένου να προβεί σε εξειδικευμένες εξετάσεις.\nΌπως εξήγησε η Καθηγήτρια του Ευρωπαϊκού Πανεπιστημίου, αυτή τη στιγμή υπάρχουν άλλες δύο μεταλλάξεις της covid-19 παγκόσμια που ανησυχούν, μια στην Αφρική και μία στη Βραζιλία, που έχουν συσχετιστεί μάλιστα, με πιο σοβαρή νόσηση. «Ενδεχομένως να είμαστε και τυχεροί στην Ευρώπη, που έχει επικρατήσει το πιο μεταδοτικό στέλεχος και όχι τα άλλα. Όσο όμως, ο ιός πιέζεται και βρίσκει τρόπο να ανακυκλωθεί, τόσο του δίνεται η ευκαιρία, ως φυσικό φαινόμενο, να βρει τρόπο να μεταλλαχθεί. Γι’ αυτό η Κομισιόν είπε να πάμε με πιο αυστηρά μέτρα για να καταστείλουμε τη διασπορά και να επιταχύνουμε τη διαδικασία εμβολιασμού».\nΔΙΑΒΑΣΤΕ ΕΔΩ: Τι είναι η κολχικίνη που ρίχνεται στη μάχη κατά του κορωνοϊού-Εξετάζεται στην Κύπρο\nΤα νέα όπλα στη φαρέτρα\nΠαράλληλα με τους εμβολιασμούς, γίνονται προσπάθειες από το Υπουργείο Υγείας όπως προστεθούν και άλλα όπλα στη θεραπευτική φαρέτρα. Οι επιστήμονες, εμφανίζονται θετικοί στη χρήση κολχικίνης σε ασθενείς με covid-19, η οποία πήρε άδεια στην Ελλάδα. «Εμείς αξιολογούμε τις μελέτες, έτσι ώστε να το εντάξουμε στο θεραπευτικό πρωτόκολλο. Δεν είναι το κλασικό αντιφλεγμονώδες παυσίπονο, είναι ένα ισχυρό φάρμακο που θέλει συνταγή από γιατρό και έχει ανεπιθύμητες ενέργειες, ειδικά εάν χορηγηθεί με άλλα φάρμακα» ανέφερε η κ. Πανά.\nΌπως σημείωσε, «σκέφτηκαν να τη χρησιμοποιήσουν για την νόσο covid-19 λόγω της ισχυρής αντιφλεγμονώδους δράσης της. Αρχικά έγινε μία Ελληνική μελέτη και ακολούθως έγινε η Καναδική. Αυτό το φάρμακο χορηγείται με συγκεκριμένα κριτήρια, στη φάση που ένα θετικό κρούσμα, έχει ήπια νόσηση με στόχο να προληφθεί η έντονη φλεγμονή που οδηγεί στη σοβαρή νόσηση».\nΣύμφωνα με το μέλος της Συμβουλευτικής Επιστημονικής Ομάδας, γίνονται ενέργειες και για την προμήθεια μονοκλωνικών αντισωμάτων, που χορηγούνται σε άτομα με μέτρια νόσηση, προκειμένου να μην εισαχθούν στο νοσοκομείο. «Ως κράτος μέλος, κάνουμε τη διαδικασία μέσω της Ευρώπης. Κάποιες χώρες όμως, όπως η Ουγγαρία, επειδή καθυστερεί η διαδικασία, έκαναν απευθείας παραγγελία. Εμείς προσπαθούμε με οποιοδήποτε τρόπο, να επιτύχουμε γρήγορη διανομή μικρής ποσότητας. Κοστίζουν 1000 ευρώ περίπου το φιαλίδιο. Όμως το όφελος, εάν το εντάξεις στη θεραπευτική σου φαρέτρα, είναι μεγάλο αθροιστικά και σου δίνει μεγαλύτερο περιθώριο επανεκκίνησης».\nTα νέα σημεία δειγματοληψίας για rapid test που θα λειτουργήσουν τη Τρίτη


Οι Πέρα Καβάλες - aromalefkadas - Ενημερωτική ιστοσελίδα της Λευκάδας\nHome›ΕΛΙΞΗΡΙΑ ΜΝΗΜΗΣ›Οι Πέρα Καβάλες\nΟι Πέρα Καβάλες\nΝίκος Βαγενάς 2015-09-24\nΝίκος Βαγενάς • 24 Σεπτεμβρίου 2015\nΑυτό το ομαδικό παιγνίδι προσομοίαζε με το γνωστό αναπηδηχτό παιγνίδι «μακριά-γαϊδούρα». Μάλιστα, από παρανόηση απεκαλείτο ως «μακριά-γαϊδούρα», ενώ κατά βάση ελάχιστα τα δυο παιγνίδια είχαν σχέση μεταξύ των.\nΟ αριθμός των συμμετεχόντων παιδιών ήτο εξ’ ίσου σημαντικός όπου: όσο πιο μεγάλος, άλλο τόσο προσέδιδε μεγαλύτερη διάρκεια στο παιγνίδι και, μάλιστα, για να ακριβολογήσωμε στην αθλοπαιδιά. Εδώ, δεν υπήρχε κανενός είδους αρχηγός, ούτε ποιος ήτο πρώτος ούτε ποιος ήτο ο τελευταίος. Απλώς το παιγνίδι εξελίσσετο επαναλαμβανόμενο και αενάως, δηλαδή δεν είχε τέλος και κατόπιν συμφωνίας ή κουράσεως σταματούσε.\nΣε μια ευθεία στοίχιση τα παιδιά εστέκοντο πλαγίως, γύρω στα 2,50μ. μακριά το ένα από το άλλο. Ύστερα το κάθε παιδί με τα πόδια στη διάστασι έσκυβε και εστηρίζετο με τα χέρια του στα γόνατα αγκαλιάζοντας τα με την κάθε παλάμη του (Σκίτσο Α). Το τελευταίο παιδί δεν έμπαινε στη σειρά, αλλά αφού, ήδη, είχαν πάρει όλα τη στάση και θέση που απαιτούσε το παιγνίδι (αθλοπαιδιά), έπαιρνε απίδρομο (φόρα) και πλησιάζοντας το πρώτο παιδί, εστήριζε τις παλάμες του επάνω στην σκυφτή πλάτη και την ίδια στιγμή αναπηδούσε, ανοίγοντας όσο μπορούσε τα πόδια του. Με τον απίδρομο που είχε πάρει άφηνε πίσω το υπερσκελισμένο σώμα και δίχως παύση ξεκινούσε για το επόμενο… εμπόδιο!\nΟ κανόνας της υπερπηδήσεως απαιτούσε, τα ανοικτά πόδια του εφορμούντος να μην ευρίσκουν (εγγίζουν) πουθενά το σκυφτό κορμί. Μάλιστα, καλού-κακού κατά το εγχείρημα, το σκυφτό παιδί, έβαζε το κεφάλι του ακόμα πιο μέσα, μη τυχόν και χτυπηθεί ανάθελα (απροσεξία) από το πόδι του… άλτη. Καμιά φορά η απόσταση μεταξύ των σκυφτών παιδιών μπορούσε να μειωθεί μέχρι και ένα μέτρο, μη δίνοντας, έτσι, ευκαιρία ή δυνατότητα στον σαλταδόρο να πάρει απίδρομο. Η σύντμηση της αποστάσεως, υπερχρέωνε τον επιχειρούμενον του άλματος να προβεί σε αλλεπάλληλες βραδυκίνητες υπερπηδήσεις, ιδίως την πολυτέλεια να κάνει έστω και ένα βήμα προς τα εμπρός. Επί πλέον κατ’ αυτόν τον τρόπο, εδοκιμάζετο η αντοχή και η δύναμη για αλλεπάλληλα άλματα, πράγμα που τα μετρίου αναστήματος παιδιά, δεν κατάφερναν πάντοτε, οπότε η σχετική ειρωνεία που ακολουθούσε ήτο κάτι το αναμενόμενο. Αυτό μπορούσε να συμβεί και όταν το σκυφτό παιδί ήταν ψηλότερο από τα υπόλοιπα, οπότε και ’δω αναμένετο η ειρωνεία αφού πολλά παιδιά ήτο βέβαιον ότι θα απετύγχαναν της προσπάθειας όπως υπερσκελίσουν το… «ζωντανόν εμπόδιον».\nΑμέσως μετά την υπερπήδηση και του τελευταίου σκυφτού παιδιού, ο υπερπηδήσας έπαιρνε την ίδια σκυφτή στάση και στην ίδια απόσταση. Ήδη, αφού υπερπηδούσε το πρώτο… εμπόδιο και επιχειρούσε την υπερπήδηση του δευτέρου, τότε το πρώτο-σκυφτό παιδί όρθωνε το κορμί του και ακολουθούσε την ίδια προσπάθεια υπερπηδήσεως του αμέσως επομένου. Έτσι η σειρά των παιδιών μετεκινείτο συνέχεια προς εμπρός, δίχως σταματημό έως ότου βαρεθούν τα παιδιά.\nTags:Νίκος ΒαγενάςΟι Πέρα Καβάλες\nΜας έμεινε το βάθρο! – Τι θ’ απογίνουμε χωρίς τους Ρώσους\n/ 4 Μαρτίου 2019 / 0


Εως την Πέμπτη οι αιτήσεις για το επίδομα θέρμανσης – Αρκαδικός Κήρυκας\nΕως την Πέμπτη οι αιτήσεις για το επίδομα θέρμανσης\nΣάββατο, Δεκέμβριος 26th, 2015\nΚοτζιάς: Θέλουμε να κάνουμε την Ελλάδα ενεργειακό κέντρο\nΑίτηση εως το τέλος του χρόνου στην ειδική εφαρμογή του ΤΑΧΙSnet για το επίδομα θέρμανσης θα πρέπει να κάνουν όσοι θέλουν να πληρωθούν τον Φεβρουάριο αλλιώς η πληρωμή θα μεταφερθεί για πολύ αργότερα και συγκεκριμένα για τον Ιούνιο του 2016\nΤο υπουργείο Οικονομικών έχει ήδη εκδώσει οδηγό με ερωταπαντήσεις για τους φορολογούμενους σχετικά με τις διαδικασίες για την υποβολή της αίτησης και την καταβολή του επιδόματος θέρμανσης. Σε όσους υποβάλουν αίτηση έως το τέλους του έτους και πληρούν τα εισοδηματικά και περιουσιακά κριτήρια θα καταβληθεί το επίδομα έως τις 2 Φεβρουαρίου, ενώ για τις αιτήσεις που θα υποβληθούν από την 1η Ιανουαρίου 2016 έως τις 30 Μαΐου 2016 οι πληρωμές θα γίνουν έως τις 30 Ιουνίου του 2016. Η Διεύθυνση Ηλεκτρονικής Διακυβέρνησης της ΓΓΔΕ μέσω δέκα ερωτήσεων- απαντήσεων επιχειρεί να διευκολύνει τους φορολογούμενους στην υποβολή των αιτήσεων για το επίδομα.\n4. O προμηθευτής πετρελαίου δεν μου έδωσε στοιχεία για να υποβάλλω αίτηση χορήγησης επιδόματος. Πώς θα γίνει η διασταύρωση των στοιχείων; Ο προμηθευτής πετρελαίου δεν δίνει στοιχεία για την υποβολή της αίτησής σας. Κάθε παραστατικό αγοράς πετρελαίου υποβάλλεται από τον προμηθευτή στη ΓΓΔΕ. Αυτά που πρέπει να προσέξετε είναι: · Η σωστή αναγραφή του ΑΦΜ σας ή του ΑΦΜ διαχειριστή-εκπροσώπου αν πρόκειται για πολυκατοικία ή του ΑΦΜ της πολυκατοικίας εφόσον έχει δηλωθεί από το διαχειριστή. · Η σωστή αναγραφή του αριθμού παροχής της ΔΕΗ ή του κοινόχρηστου αριθμού παροχής, αν πρόκειται για πολυκατοικία. ΠΡΟΣΟΧΗ! τα στοιχεία του ΑΦΜ και του αριθμού παροχής της ΔΕΗ πρέπει να είναι τα ίδια στο παραστατικό του προμηθευτή και στην αίτησή σας.\n5. Τι πρέπει να κάνει ο διαχειριστής σε ό,τι αφορά την εφαρμογή Διαχείρισης Ενοίκων/ Χιλιοστών Θέρμανσης μιας πολυκατοικίας; Η Εφαρμογή Διαχείρισης Ενοίκων/Χιλιοστών Θέρμανσης Πολυκατοικίας απευθύνεται στους διαχειριστές των πολυκατοικιών ή σε εκπροσώπους κτισμάτων όπου υπάρχουν περισσότερες από μία κατοικίες (ολιγοκατοικίες) και για τις οποίες υπάρχει κοινός καυστήρας. Ο διαχειριστής-εκπρόσωπος εισάγει τα στοιχεία των διαμερισμάτων της πολυκατοικίας/ολιγοκατοικίας, καθώς και τη συμμετοχή κάθε ενός από αυτά στις δαπάνες θέρμανσης σε χιλιοστά. Αλλαγές στα παραπάνω στοιχεία μπορεί ο διαχειριστής να πραγματοποιήσει μόνο πριν ενεργοποιήσει την δυνατότητα πληρωμής. Είναι υποχρεωτικό να δηλωθούν τα χιλιοστά συμμετοχής σε δαπάνες θέρμανσης για όλα τα διαμερίσματα μιας πολυκατοικίας για να δημιουργηθεί η συνολική εικόνα της (ανοικτά – κλειστά – ανήκοντα και σε φυσικά πρόσωπα και σε νομικά πρόσωπα). Θα πρέπει να συμφωνήσετε σε μια κατανομή που θα ισχύει για όλο το χρόνο. Το σύνολο των χιλιοστών των διαμερισμάτων πρέπει να είναι 1000, ώστε να μπορεί να ενεργοποιηθεί και η δυνατότητα πληρωμής. Μπορείτε να ενεργοποιήσετε τη δυνατότητα πληρωμής, όταν θα έχουν υποβληθεί όλες οι αιτήσεις από τους δικαιούχους. Πριν προβείτε στην ενεργοποίηση της δυνατότητας πληρωμής, επιβεβαιώστε την ορθή υποβολή των αιτήσεων των δικαιούχων. Η αίτησή τους είναι σωστή μόνο όταν δίπλα στα στοιχεία τους υπάρχει η ένδειξη «Υπάρχει αίτηση». Στα παραστατικά των αγορών πετρελαίου θέρμανσης τα στοιχεία του ΑΦΜ και του αριθμού κοινόχρηστης παροχής της ΔΕΗ θα πρέπει να ταυτίζονται με αυτά τα οποία έχετε εισάγει στην Εφαρμογή Διαχείρισης Ενοίκων/Χιλιοστών Θέρμανσης. Σε περίπτωση που έχει εκδοθεί ΑΦΜ για την πολυκατοικία και θέλετε τα παραστατικά αγοράς πετρελαίου θέρμανσης να εκδίδονται σε αυτόν τον ΑΦΜ, θα πρέπει να ορίσετε τον ΑΦΜ αυτόν στα στοιχεία της πολυκατοικίας, επιλέγοντας το σχετικό δεσμό «Ορισμός ΑΦΜ». Ο ΑΦΜ πολυκατοικίας δεν μπορεί να αλλάξει στη συνέχεια, ούτε και να διαγραφεί. ΠΡΟΣΟΧΗ! Ακόμη και στην περίπτωση που έχει οριστεί ΑΦΜ πολυκατοικίας, στις αιτήσεις των ενοίκων θα αναγράφεται ο ΑΦΜ του διαχειριστή\n10. Η πίστωση του λογαριασμού μου δεν πραγματοποιείται λόγω ανενεργού IBAN που έχω δηλώσει. Πώς μπορώ να τον διορθώσω; Θα προβείτε σε τροποποιητική αίτηση στην οποία θα διορθώσετε τον ΙΒΑΝ ή να δηλώσετε το νέο IBAN από την αντίστοιχη επιλογή στην οθόνη «Προβολής Διασταυρωνομένων Αγορών Πετρελαίου»\nΠρωτοχρονιά με χιόνια και χιονόνερο\nΈνα εντυπωσιακό διαφορετικό πείραμα!


Χιονοδρομικά της Αυστρίας στη κοιλάδα Zillertal. - travelshare.gr\nΗ Αυστρία βρίσκεται κεντρικά της Ευρώπης και πιο συγκεκριμένα συνορεύει με τις Γερμανία, Τσεχία, Σλοβακία, Ουγγαρία, Σλοβενία, Ιταλία και Ελβετία. Βέβαια δεν έχω σκοπώ να αρχίσω να διδάσκω γεωγραφία. Αυτό που θέλω να συζητήσουμε είναι για τα εξαιρετικά χιονοδρομικά της Αυστρίας.\nΑπό τα επτά (7) κορυφαία χιονοδρομικά που καλύπτουν συνολικά περίπου 460 χιλιόμετρα πιστών, όπου είχα την χαρά να επισκεφτώ και να «τσουλήσω» σε δύο (2) από αυτά. Αποτελούνται από έξι (6) βουνοκορφές με πίστες συνολικού μήκους 202 χιλιομέτρων.! Αναφέρομαι στα χιονοδρομικά της Αυστρίας που βρίσκονται στο κρατίδιο του Tyrol και πιο συγκεκριμένα στη κοιλάδα Zillertal.\nΠιστεύω πως όποιος ασχολείται με την χιονοδρομία, είτε αυτό είναι το ski είτε είναι το snowboard, αξίζει και μάλιστα με το παραπάνω να ετοιμάσει βαλίτσες και να πάει έστω για μία φορά στην ζωή του σε ένα από τα θαυμάσια αυτά βουνά των Αυστριακών Άλπεων και να κάνει το χόμπι που αγαπά.\n1) Ώρα για λίγο Yodeling\n2) Χιονοδρομικά Παντού..!!!\n3) Από τα πιο γνωστά χιονοδρομικά της Αυστρίας .\n4) Καλώς ήρθατε στον παγετώνα Hintertux.\nΏρα για λίγο Yodeling\nΤο Τιρόλο είναι κρατίδιο της Αυστρίας με πρωτεύουσα του το Ίνσμπρουκ. Το Zillertal λοιπόν είναι μια κοιλάδα που βρίσκεται στο Τιρόλο και πήρε το όνομά της από το ποταμό Zill όπου και την διασχίζει. Μάλιστα είναι από τις πιο γνωστές κοιλάδες του, στους τουρίστες μιας και την επισκέπτονται πάρα πολλοί κάθε χρόνο.\nΑν θέλεις να μάθεις περισσότερα για το Ίνσπρουκ διάβασε το άρθρο μου:\nΆλλοι την επισκέπτονται τον χειμώνα για ski, άλλοι για snowboard, άλλοι για να κάνουν πατινάζ στον πάγο. Οι πιο τολμηροί επισκέπτονται το Zillertal για ice climbing (αναρρίχηση στον πάγο). Πολλοί επιλέγουν να κάνουν μια ωραία βόλτα στο παγωμένο τοπίο πάνω σε άλογα και άλλοι να πετάξουν πάνω από αυτό κάνοντας Paragliding.\nΑν όμως είστε από αυτούς που λατρεύουν τα χειμερινά αθλήματα και είστε σε αναζήτηση προορισμού, σας προτείνω να επισκεφτείτε τα χιονοδρομικά της Αυστρίας στο Zillertal. Από τα επτά λοιπόν χιονοδρομικά, στα δύο (2) είχα την τύχη και τη χαρά να κάνω αυτό που τόσο λατρεύω. Το snowboard.\nΤα χιονοδρομικά που βρίσκονται στο Zillertal είναι το Spieljoch, το Kaltenbach, το Zillertal Arena, το πάρα πολύ μικρό ski resort Floitenlift – Ginzling (ο θεός να το κάνει χιονοδρομικό, με μόλις 200 μέτρα μπλε πίστας και ένα μόνο lift.), το Gerlosstein, το εξαιρετικό Hintertux Glacier και το πασίγνωστο Mayrhofen.\nΣτα Hintertux και Mayrhofen που είχα την χαρά να επισκεφτώ χρειάστηκε να βγάλουμε ένα skipass που είναι ενιαίο για όλα. Και δεν μιλάω για δυο χιονοδρομικά αλλά συνολικά για 5 διαφορετικά βουνά που καλύπτουν πίστες συνολικής απόστασης 202 χιλιομέτρων.\nΓια περισσότερες πληροφορίες σχετικά με το κόστος μιας τέτοιας εκδρομής διαβάστε: Ταξίδι στις Αυστριακές Άλπεις . Πόσο κόστισε.\nΑν προσθέσεις όλες τις πίστες μαζί, μιλάμε για μία απόσταση όση είναι από την Αθήνα ως και το χιονοδρομικό κέντρο των Καλαβρύτων (203 χιλιόμετρα για την ακρίβεια.). Κάνε μία σύγκριση με τα χιονοδρομικά της Ελλάδας και θα καταλάβεις αμέσως την εξωπραγματική διαφορά.\nΑπό τα πιο γνωστά χιονοδρομικά της Αυστρίας .\nΤο χιονοδρομικό κέντρο του Mayrhofen είναι από τα πιο γνωστά λόγω του πάρκου που διαθέτει. Το Vans Penken Snow Park. Εδώ μιλάμε για ένα πολύ καλά οργανωμένο πάρκο με πάρα πολλά άλματα για όλα τα επίπεδα των χιονοδρόμων. Το Penken Park Mayrhofen είναι από τα καλύτερα fanparks σε σχέση με τα χιονοδρομικά της Αυστρίας αλλά και ένα από τα καλύτερα και μεγαλύτερα πάρκα της Ευρώπης.\nΤο πάρκο προσφέρει τέσσερεις διαφορετικές areas και πιο συγκεκριμένα τις : medium area, fun area, advanced και pro area. Όλες αυτές οι περιοχές διαθέτουν αρκετά εμπόδια και άλματα όπως το rainbow box, το wall ride και το “Beastbox” το ισχυρό multi-jib. Ακόμα διαθέτει ένα αρκετά μεγάλο half pipe που όμως λόγω της απειρίας μου εκείνη τη περίοδο αποφάσισα να μην δοκιμάσω τη τύχη μου. Ακόμα διαθέτει και πάρκο για παιδιά με πιο ήπια αλλά αρκετά άλματα.\nΗ πρόσβαση στο χιονοδρομικό γίνεται από 4 σημεία, το ομώνυμο χωριό Mayrhofen από το Penkenbahn, από το Horbergbahn, από το χωριό Finkenberg και το Finkenberger Almbahn I και από το Katzenmoos Skilift. Το δεύτερο χιονοδρομικό κέντρο που επισκέφτηκα ήταν το εξαιρετικό Hintertux.\nΚαι λέω εξαιρετικό διότι αναφέρομαι σε ένα βουνό το οποίο ξεκινάει από τα 1500 μέτρα και καταλήγει στα 3250 μέτρα υψόμετρο και έχει να μας προσφέρει 60 χιλιόμετρα πιστών με όλα τα επίπεδα δυσκολίας.\nΔεν θυμάμαι να μας πήρε πολύ ώρα να ανέβουμε με το τελεφερίκ μέχρι την κορυφή διότι με είχε συνεπάρει η ομορφιά των Αυστριακών Άλπεων. Κάτι που πιστεύω πως θα συμβεί σε οποιονδήποτε χιονοδρόμο ή μη όπου θα επιλέξει να ανέβει σε αυτό το υψόμετρο και να θαυμάσει τη μαγεία της φύσης σε ένα από τα πιο όμορφα χιονοδρομικά της Αυστρίας.\nΚαλώς ήρθατε στον παγετώνα Hintertux.\nΤο Hintertux Glacier είναι το μοναδικό από τα χιονοδρομικά της Αυστρίας το οποίο μπορεί να προσφέρει στους λάτρεις των χειμερινών σπορ την ευκαιρία για να πατήσει στο χιόνι 365 μέρες το χρόνο. Ιδιαίτερα το φθινόπωρο, αυτό το θαυμάσιο βουνό είναι το μέρος για όλους όσους δεν μπορούν να περιμένουν μέχρι την επόμενη χειμερινή περίοδο.\nΌσοι από εσάς λατρεύετε το free-ride και τις πούδρες σίγουρα θα ευχαριστηθείτε κάθε κατεβασιά στο Larmstange. Το Hintertux επίσης διαθέτει και αυτό ένα μικρό πάρκο, σε σχέση με του Mayrhofen, αλλά θα έλεγα αξιόλογο. Σίγουρα λοιπόν θα βρείτε και εκεί χώρο για παιχνίδια και άλματα, αν αυτό ψάχνετε και εκεί.\nΤον χειμώνα του 2018 το χιονοδρομικό κέντρο Hintertux Glacier βραβεύτηκε με το βραβείο test-winner στην κατηγορία: Κορυφαίο χιονοδρομικό κέντρο με έως 60 χιλιόμετρα πιστών.\nΌσοι λοιπό σκέφτεστε για ένα ταξίδι στο εξωτερικό με σκοπό να κάνετε ski ή snowboard σε κάποιο από αυτά τα βουνά, θα σας πρότεινα να επισκεφτείτε τα χιονοδρομικά της Αυστρίας στο Τιρόλο και πιο συγκεκριμένα στη κοιλάδα Zillertal. Σίγουρα θα εκπλαγείτε από την οργάνωση που έχουν τα χιονοδρομικά εκεί και βέβαια θα μείνετε άφωνοι από την ομορφιά των Άλπεων.\nΕπειδή όμως δεν είναι μόνο χειμερινός προορισμός το Zillertal και δεν επιλέγουν όλοι να πάνε σε κάποιο από τα καλά οργανωμένα χιονοδρομικά της Αυστρίας, υπάρχουν και πολλές καλοκαιρινές δραστηριότητες που μπορεί κάποιος να κάνει. Όπως είναι για παράδειγμα η ποδηλασία, το Golf, η πεζοπορία στα γύρω βουνά αλλά ακόμα και η ορειβασία σε αυτά.\nΑν σου άρεσε το άρθρο διάβασε την στήλη μου Snowshare Tips και κάνε την εγγραφή σου, στο Newsletter του Travelshare.gr για συνεχή ενημέρωση με νέα άρθα, διαγωνισμούς και ταξιδιωτικές πληροφορίες.\nχιονοδρομικά της Αυστρίας


Κούρος – Κολόκουρος του κοπαδιού των γιδιών και των προβάτων ΠΟΥ γίνεται κάθε άνοιξη. - XIROMERO PRESS - XIROMEROPRESS.GR\nΑρχική STORIES Κούρος – Κολόκουρος του κοπαδιού των γιδιών και των προβάτων ΠΟΥ γίνεται...\nΚούρος – Κολόκουρος του κοπαδιού των γιδιών και των προβάτων ΠΟΥ γίνεται κάθε άνοιξη.\nΚούρος είναι το κούρεμα το κούρεμα του κοπαδιού των γιδιών και των προβάτων και γίνεται κάθε άνοιξη. Στην πραγματικότητα πρόκειται για ένα μικρό πανηγύρι που στήνεται κάθε άνοιξη στην στάνη. Κάθε κτηνοτρόφος καλεί συναδέλφους, φίλους και συγγενείς* να τον βοηθήσουν σε αυτό το κοπιαστικό έργο, και αφού τελειώσουν ακολουθεί το φαγοπότι και το γλέντι.\nΝα σημειώσετε δυο πράγματα : α) Εδώ έχει απόλυτη εφαρμογή η παροιμία «βοήθα με να σε βοηθώ ν’ ανεβούμε το βουνό» και β) Από αυτούς που εμφανίζονται στις φωτογραφίες, περισσότεροι από τους μισούς δεν είναι του «επαγγέλματος», είναι καθηγητές, υπάλληλοι, επαγγελματίες, μαθητές αλλά βρέθηκαν εκεί για να βοηθήσουν, κάποιοι μάλιστα την επόμενη πιθανόν πήγαν και σε άλλο κούρο εθελοντές. Σε αυτήν την γιορτή, οι παλιοί μαθαίνουν και τα παιδιά να κουρεύουν – «μάθε τέχνη κι άσ’ τηνε…» λέει η παροιμία, παρατηρήστε πόσα παιδιά παίρνουν μέρος στη διαδικασία. Ο χρόνος του κούρου είναι συγκεκριμένος: Στα πεδινά μέρη που ο καιρός «ζεσταίνει» πιο νωρίς στα τέλη Μαρτίου ή αρχές Απριλίου πρώτα κολουκουρίζουν ή κωλοκουρεύουν τα πρόβατα και τα γίδια, κουρεύουν δηλαδή τους μηρούς, το στήθος και την κοιλιά των ζώων. Με αυτό τον τρόπο ανακουφίζουν το ζώο από την ζέστη, αφαιρώντας το πυκνό του τρίχωμα και διευκολύνεται ο τσοπάνης στο άρμεγμα. Κατά το κολοκούρισμα αλείφουν τα οπίσθια του ζώου με ένα μίγμα αντισηπτικών και παρασιτοκτόνων, το κολόκουρο, για να το απαλλάξουν από τα παράσιτα. Το μαλλί από τον κολόκουρο ή κουλόκουρο είναι κοντόϊνο και κατώτερης ποιότητας και ονομάζεται κουλόκρα ή κοιλόμαλλο. Ο τακτικός κούρος γίνεται το Μάιο, και βγαίνει το καλό μαλλί. Τα μαλλιά αυτά είναι μακρόινα και λέγονται μαΐσια. Από αυτά βγαίνει η σούμα ή λαγάρα. Στα ορεινά μέρη, όπως στη Δεσφίνα Φωκίδας που ο καιρός «ζεσταίνει» αργότερα γίνεται μαζί ο κούρος και το κουλοκούρισμα, δηλαδή τα ζώα κουρεύονται κανονικά και όχι σε δυο δόσεις. Η γενικότερη φροντίδα του κοπαδιού και ειδικά ο κούρος είναι κατεξοχήν αντρική δουλειά γιατί εκτός από τεχνική απαιτεί και σωματική δύναμη. Ο κούρος είναι μία σκληρή δουλειά γιατί το μαλλί των προβάτων και των κατσικιών είναι ποτισμένο με λίπος (σαργιά) και έτσι το ψαλίδι, που είναι το βασικό εργαλείο, δεν μπορεί εύκολα να εισχωρήσει στα μαλλιά. Από τις αρχές Απρίλη, οι κτηνοτρόφοι τροχίζουν τα ψαλίδια τους.\nΤο προβατοψάλιδο για τα πρόβατα και το τραγοψάλιδο για τα γίδια. α. Το προβατοψάλιδο η πρατοψάλιδο έχει στενή λάμα ώστε να εισχωρεί σχετικά εύκολα στα μαλλιά των προβάτων. προβατοψάλιδο β. Το τραγοψάλιδο είναι φαρδύτερο και μεγαλύτερο από το προβατοψάλιδο. γ. Ψαλίδι «αρχαίου τύπου». Το ψαλίδι μέχρι τον ΙΔ΄ αιώνα μ. Χ. αποτελούταν από δυο βραχίονες ενωμένους στη μια άκρη τους με ένα έλασμα τύπου σούστας (κάτι σαν την σημερινή τσιμπίδα). Ονομαζόταν περιφραστικά διπλή μάχαιρα. Ο κούρος των γιδιών είναι διαφορετικός από αυτόν των προβάτων. Για να κουρέψουν τα πρόβατα, τα ρίχνουν κάτω στη γη, τα ξαπλώνουν, γιατί δεν είναι εύκολο το κούρεμα όταν στέκονται όρθια. . Τα γίδια κουρεύονται πάντα όρθια. Ενδιαφέρων παρουσιάζει ο τρόπος που ακινητοποιούν τα γίδια για την κουρά. Κάποιοι χρησιμοποιούν τις λεγόμενες κουρεύτρες.\nη κουρεύτρα είναι μια φούρκα που μπήγουν στο έδαφος και εκεί μέσα ακινητοποιούν το κεφάλι του γιδιού με ένα οριζόντιο ξύλο ή δένοντας από πάνω ένα σιτζίμι (σχοινί ή λουρί που δένεται από πάνω από το κεφάλι του ζώου). Έτσι το γίδι δεν μπορεί να κουνηθεί εύκολα και ο τσοπάνης το κουρεύει πιο εύκολα και γρήγορα, χωρίς να υπάρχει κίνδυνος να τραυματίσει το ζώο. Στην Δεσφίνα Φωκίδας (τουλάχιστον στον κούρο που πήρα μέρος) δεν χρησιμοποιούν την κουρεύτρα αλλά μια πιο απλή μέθοδο. Το κούρεμα γίνεται από κουρευτή και τον βοηθό του, ο οποίος μπορεί να είναι και μικρό παιδί. Ο βοηθός λοιπόν ακινητοποιεί το γίδι βάζοντας απλά τον αντίχειρα μέσα στο στόμα του ζώου και πιέζοντας με αυτόν τη ρίζα της γλώσσας φωτογραφία δίπλα. Το ζώο τότε μένει κυριολεκτικά «άγαλμα» (θα το δείτε σε όλες τις φωτογραφίες και ειδικά σε δυο που έχω εστιάσει στο κεφάλι του ζώου). Όταν απελευθερώνεται το γίδι από την κουρεύτρα ή το βοηθό συνήθως είναι γεμάτο ψαλιδιές και γενικά σε άθλια αισθητική κατάσταση. Εκείνο που σέβεται ο κουρευτής και δεν το κόβει είναι το γένι του τράγου. Ο κούρος είναι μέρα χαράς στη στάνη για τους τσοπάνηδες. Στη Δεσφίνα Φωκίδας όταν φεύγουν τα τελευταία ζώα, έτοιμα, απ’ τα χέρια των κουρευτάδων, ρίχνουν μερικές ντουφεκιές για τη χαρά της νέας εποχής (Άνοιξη γάρ) και αφού δώσουν ευχές για «καλό καλοκαίρι» και «του χρόνου» … αρχίζει το γλέντι. Το έθιμο προστάζει γίδα με μανέστρα (κριθαράκι χοντρό) που ετοιμάζεται από βραδύς κιόλας στη στάνη, μέσα σε ένα ή δυο καζάνια από τις γυναίκες. ΠΗΓΗ http://users.sch.gr\nΠροηγούμενο άρθροΟ ΓΙΩΡΓΟΣ ΑΠΟΣΤΟΛΑΚΗΣ ΔΙΝΕΙ ΤΟ ΜΗΝΥΜΑ ΤΗΣ ΝΙΚΗΣ ΣΤΟΥΣ ΕΤΕΡΟΔΗΜΟΤΕΣ ΤΗΣ ΑΘΗΝΑΣ[ΒΙΝΤΕΟ]\nΕπόμενο άρθρο19 Μαΐου 1919: Η καταραμένη ημέρα για τον ποντιακό ελληνισμό


Δημοσιεύτηκε: Ιούνιος 18. 2009 13:12\nΟ Κυριάκος Κωνσταντίνου Ψάλτης γεννήθηκε στις 21 Δεκεμβρίου το 1903 στο Έξω Μετόχι, ένα χωριό κοντά στην Λευκωσία, από ευσεβείς γονείς, τον Κωνσταντίνο Χατζηπαναγή(επιδέξιο ερμηνευτή αμανέδων) και την Ελένη Θεοχάρη.\n«Ἐξ ἁπαλῶν ὀνύχων» ο Κυριάκος Ψάλτης έδειξε το «δοθέν ὑπό τοῦ Δωρεοδότου Κυρίου» τάλαντόν του εις την Εκκλησιαστικήν Μουσικήν, αφού παιδί ακόμα του Δημοτικού προκαλεί τον θαυμασμό του δασκάλου του, ο οποίος τον οδηγεί στον ψάλτη του χωριού του κυρ Χατζηγιώργη, για να φροντίσει τα πρώτα του βήματα στην Ιερή του Δαμασκηνού Τέχνη.\nΤο 1923 στις 17 Ιουλίου, εορτή της Αγίας Μαρίνας, είναι ο σταθμός ορόσημο στην ψαλτική πορεία του Κυριάκου Ψάλτη. Στο πανηγυρίζον χωριό της Άχνας, ακούει για πρώτη φορά τον μετάπειτα δάσκαλό του Λάζαρο Αχιλλέως Συμεωνίδη. Ο Λάζαρος Συμεωνίδης ήταν άριστος ερμηνευτής της Δαμασκηνίου Τέχνης. Καταγόταν από την Σμύρνη και μετά την Μικρασιατική καταστροφή καταφεύγει στην Κύπρο. Ως γνήσιος μικρασιάτης ψάλτης διετέλεσε μαθητής των μεγάλων πρωτοψαλτών της Σμύρνης, Νικολάου Πρωτοψάλτου και Μισαήλ Μισαηλίδη. Κάτω από τον ίσκιο αυτού του μεγάλου δασκάλου της πατρώας μουσικής, βρίσκει ανάπαυση το ανήσυχο μουσικό πνεύμα του Κυριάκου Ψάλτη.\nΤον επόμενο χρόνο, δηλαδή το 1924, ο Κυριάκος Ψάλτης για χάρη των μαθημάτων και της περαιτέρω διατριβής του με την Εκκλησιαστική Μουσική, κατοικεί μόνιμα στην Άχνα το χωριό που διέμενε ο Λάζαρος Αχιλλέως Συμεωνίδης. Από αυτόν διδάσκεται το Αλφαβητάριο (κρηπίδα) του Θεοδώρου Φωκαέως, το Αναστασιματάριο, Εωθινά, Λειτουργία του Νικολάου Πρωτοψάλτου Σμύρνης. Επίσης ο δάσκαλός του τον διδάσκει τις ημίαργες δοξολογίες και τη λειτουργία του Μισαήλ Μισαηλίδη, και ακόμα χερουβικά του Θεοδώρου Φωκαέως, όπως και άλλα μαθήματα του ιδίου. Δυστυχώς όμως ο Λάζαρος Συμεωνίδης για άγνωστους λόγους αναχωρεί από την Κύπρο για την Κρήτη, περί το 1927, αφήνοντας όμως πίσω του, ένα άξιο μαθητή του, συνεχιστή της γνήσιας Βυζαντινής Μουσικής, τον Κυριάκο Ψάλτη από το Έξω Μετόχι.\nΟ Κυριάκος έκτοτε διορίζεται και ψάλλει σε διάφορους ναούς από το 1927 έως το 2003, οπότε και αποχωρεί από την ενεργό δράση.\nΗ ζωή του Κυριάκου Ψάλτη δεν ήταν ανθόσπαρτη, αλλά γεμάτη «ἀκάνθας καί τριβόλους». Το 1974 κατά την βάρβαρη Τουρκική εισβολή, αναγκάζεται να ξεριζωθεί από την όμορφη πόλη της Αμμοχώστου, όπου έψαλλε και υμνούσε τον Θεό τα τελευταία 35 χρόνια στον Ναό της Αγίας Ζώνης, και να φύγει πρόσφυγας όπως χιλιάδες άλλοι Κύπριοι. Έκτοτε έψαλλε και κοσμούσε το ψαλτήρι του ιερού Ναού Αγίου Δημητρίου Βρυσούλλων, όπου ήταν η προσωρινή του διαμονή μέχρι την ημέρα της απελευθέρωσης της σκλαβωμένης γης μας.\nΤον Κυριάκο Ψάλτη Εξωμετοχίτη ο Θεός τον αξίωσε να αφήσει πολλούς και άξιους μαθητές του γνησίου Βυζαντινού ύφους. Πρώτοι και καλύτεροι μαθητές του τα ίδια τα παιδιά του Γιώργος, Κώστας, Παναγιώτης, Βλάσιος, Χρίστος και Νικόλαος οι οποίοι κόσμησαν και κοσμούν τα ψαλτήρια στους Ιερούς Ναούς την νήσου των Αγίων. Ο εγγονός και ομώνυμός του Κυριάκος Ψάλτης σήμερα είναι πρωτοψάλτης στον Καθεδρικό Ναό Αγίου Ιωάννου του Θεολόγου στην Αρχιεπισκοπή.\nΠλήρης ημερών, ο Κυριάκος Ψάλτης, στις 29 Οκτωβρίου 2008 εξεδήμησεν εις Κύριον σε ηλικία 105 ετών.


Μακελειό στη Γλυφάδα. Μαφιόζικη εκτέλεση σε μπαρ τα ξημερώματα. Σκηνές σοκ σε κεντρικό δρόμο | Attica Coast.gr\nΑρχική Επικαιρότητα Ρεπορτάζ - Νέα Μακελειό στη Γλυφάδα. Μαφιόζικη εκτέλεση σε μπαρ τα ξημερώματα. Σκηνές σοκ σε...\nΜακελειό στη Γλυφάδα. Μαφιόζικη εκτέλεση σε μπαρ τα ξημερώματα. Σκηνές σοκ σε κεντρικό δρόμο\nΣυναγερμός σήμανε στην ΕΛ. ΑΣ. για τον εντοπισμό και την σύλληψη δραστών μετά από πυροβολισμούς έξω από μπαρ στην Γλυφάδα στην συμβολή των οδών Μεταξά και Πανδώρας στις 4:30 τα ξημερώματα της Κυριακής.\nΑπό τα πυρά τραυματίστηκαν τέσσερις άνθρωποι -θαμώνες, σύμφωνα με τις πρώτες πληροφορίες, οι οποίοι και μεταφέρθηκαν στο Ασκληπιείο Βούλας και στο ΓΝΑ Γ. Γεννηματάς.\nΈνας εξ αυτών -σύμφωνα με ρεπορτάζ της ΕΡΤ- Αλβανικής καταγωγής φέρεται να κατέληξε.\nΚατά τις ίδιες πληροφορίες, οι δράστες ήταν αλλοδαποί, Αλβανικής καταγωγής.\nΠροηγούμενο άρθροΑναζητά προσωπικό για τον Αστέρα Βουλιαγμένης η Four Seasons\nΕπόμενο άρθροΟ οίκος Balenciaga επιβάλλει στη μόδα τα Crocs


Αντετοκούνμπο: «Σημαίνει πολλά για μένα να είμαι πιστός στις ρίζες μου» - Piperaki.gr\nΜία πολύ ενδιαφέρουσα συνέντευξη παραχώρησε ο Γιάννης Αντετοκούνμπο στο ESPN.Ο αστέρας του Μιλγουόκι δήλωσε περήφανος για τη διπλή καταγωγή του από Ελλάδα και Νιγηρία,\nυποστήριξε πως τα δύσκολα παιδικά του χρόνια τον βοήθησαν πολύ στο να αντεπεξέλθει στις δυσκολίες του ΝΒΑ, μίλησε για το βραβείο του MVP, όπως και για τα πολλά χρήματα που βρέθηκαν ξαφνικά στα χέρια του και πώς καταφέρνει να τα διαχειριστεί.\nΓια το πώς μένει προσηλωμένος στο μπάσκετ: «Η οικογένειά μου με κρατά προσγειωμένο και αυτό με βοηθά να είμαι συγκεντρωμένος στο μπάσκετ».\nΓια την εργατικότητά του: «Είναι μια συνήθεια που είχα από μικρός. Παλιά έπρεπε να δουλεύω προκειμένου να υπάρχουν αρκετά χρήματα, ώστε να έχουμε φαγητό στο τραπέζι. Γι’ αυτό δουλεύω σκληρά και τώρα. Ο κόουτς θέλει να ξεκουραζόμαστε, αλλά έχω λίγο διαφορετική φιλοσοφία και θέλω να δουλεύω σκληρά καθημερινά. Σίγουρα με έχει βοηθήσει ο κόουτς στο να κάνω κάποια διαλείμματα, αλλά είμαι εργασιομανής και θέλω να γίνομαι συνεχώς καλύτερος. Πάντα σκέφτομαι τι κάνουν οι κορυφαίοι παίκτες του ΝΒΑ. Έβλεπα τον Χάρντεν έπειτα από ένα ματς στο οποίο έβαλε 61 πόντους να επιστρέφει αμέσως στο γήπεδο για προπόνηση. Αν το κάνει εκείνος, θέλω να κάνω κι εγώ ακόμη περισσότερα».\nΓια τα δύσκολα παιδικά χρόνια και πώς τον βοήθησαν στο ΝΒΑ: «Υπάρχουν σκαμπανεβάσματα στη ζωή σου στο ΝΒΑ, αλλά στις άσχημες στιγμές σκέφτομαι πού ήμουν εγώ και η οικογένειά μου και πού είμαστε τώρα. Αυτό το ταξίδι ήταν απίστευτο, ποτέ δεν περίμενα πως θα ήμουν σε αυτήν τη θέση και θα ζούσα αυτό το όνειρο. Ό,τι βιώνουμε τώρα, όμως, είναι αποτέλεσμα όσων περάσαμε εγώ και η οικογένειά μου, γιατί μας έκανε πιο δυνατούς πνευματικά».\nΓια την προσαρμογή του στις ΗΠΑ: «Όταν ήρθα στις ΗΠΑ, ήμουν 18 ετών, δεν μιλούσα καλά τη γλώσσα, αλλά είχα δίπλα μου εξαιρετικούς ανθρώπους και η ομάδα ήταν δίπλα μου στα πάντα, από το να κάνω ψώνια μέχρι να ανοίξω λογαριασμό στην τράπεζα και να βρω σπίτι. Προσπάθησα να προσαρμοστώ και το πρώτο διάστημα ήταν δύσκολο, γιατί ήταν η πρώτη φορά που ήμουν μακριά από την οικογένειά μου. Δεν είχα τι άλλο να κάνω και περνούσα όλη τη μέρα στο γήπεδο και το γυμναστήριο».\nΓια την καταγωγή του: «Σημαίνει πολλά για μένα να είμαι πιστός στις ελληνικές και νιγηριανές ρίζες μου. Όταν παίζουμε, βλέπω πολλές ελληνικές σημαίες και πριν από μερικές μέρες είδα έναν φίλαθλο να κρατά μια ελληνική και μια νιγηριανή σημαία. Ήταν από τις ομορφότερες στιγμές που έζησα στο ΝΒΑ. Εκπροσωπώ και τις δύο χώρες και σημαίνει πολλά για μένα αυτό. Όταν βλέπω την ελληνική σημαία, σκέφτομαι τα παιδικά μου χρόνια, που γεννήθηκα και μεγάλωσα στην Ελλάδα. Όταν βλέπω τη σημαία της Νιγηρίας, ξέρω πως οι γονείς μου είναι περήφανοι και πως ο πατέρας μου με βλέπει από ψηλά και πως αυτό τον κάνει να χαμογελά».\nΓια το τι δεν θα άλλαζε στον εαυτό του παίζοντας στο ΝΒΑ: «Δεν θα άλλαζα με τίποτα την προσωπικότητά μου. Δεν πρόκειται να αλλάξω για κανέναν, ούτε για το ΝΒΑ ούτε για τα media... Ξέρω ποιος είμαι, από πού ξεκίνησα, τι πέρασε η οικογένειά μου και νιώθω περήφανος για αυτό. Τα αδέλφια μου κάνουν πλάκα επειδή είμαι ο μόνος που έχω ακόμη προφορά. Μου λένε ‘πότε θα μιλήσεις με αμερικανική προφορά’. Εγώ, πάντως, είμαι περήφανος για αυτό που είμαι κι αυτό δεν θα αλλάξει».\nΓιατί δεν κάνει παρέα με άλλους σταρ του ΝΒΑ: «Ο Κόμπι έκανε ποτέ παρέα με άλλους σταρ; Ο Γκαρνέτ ή ο ΛεΜπρόν; Είναι θέμα ανταγωνιστικότητας. Όταν ξέρεις πως θα τους αντιμετωπίσεις τώρα και για πολλά χρόνια, προσπαθείς να μείνεις λίγο μακριά και να μη χτίσεις μια σχέση με άλλους. Όταν παίζω, θέλω να μπαίνω με το 100% και όταν έχεις κάποιον φίλο απέναντί σου, ίσως εκείνος περιμένει να μπεις με το 50%. Όμως, δεν πρόκειται να το κάνω αυτό».\nΓια το πόσα περισσότερα ματς με 40+ πόντους θα είχε, εάν έπαιζε περισσότερο: «Αν έλεγα πολλά, θα ακουγόταν εγωιστικό. Χαίρομαι που έχουμε κερδίσει πολλά παιχνίδια με μεγάλες διαφορές και δεν έχω πρόβλημα που μένω για αρκετά λεπτά εκτός πολλές φορές. Αυτό μου δίνει χρόνο να ξεκουραστώ. Όμως, ναι, αν έπαιζα περισσότερο, θα είχα πιο πολλά ματς με 40 ή 50 πόντους. Ο κόουτς έχει πολύ καλή προσέγγιση, το θέμα δεν είναι να βάζω 40 ή 50 πόντους εγώ».\nΓια τα κριτήρια για τον MVP: «Είναι θέμα νικών. Ο κόσμος, τα ΜΜΕ ή το ΝΒΑ μπορούν να έχουν την άποψή τους, αλλά για μένα μετρά το να μπορείς να βοηθάς την ομάδα σου να είναι πετυχημένη».\nΓια τη διαχείριση των οικονομικών του: «Είμαι προσεκτικός. Δεν είμαι τσιγκούνης κι ας το πιστεύουν κάποιοι, ξοδεύω αρκετά χρήματα για την οικογένειά μου, όχι τόσο για τον εαυτό μου. Με τον τρόπο που μεγάλωσα και το πόσο παλεύαμε για να έχουμε χρήματα, ακόμη και τώρα που έχω υπογράψει κάποια μεγάλα deal, δεν έχω χάσει την εκτίμησή μου στον τρόπο με τον οποίο βγαίνουν τα λεφτά και ελπίζω να μην τη χάσω ποτέ».\nΓια το πώς πετά: «Η πρώτη φορά που πήρα εισιτήρια πρώτης θέσης ήταν στον τέταρτο χρόνο μου στο ΝΒΑ. Μέχρι τότε πετούσα στην οικονομική θέση. Προσπαθούσα να βρω θέση κοντά στις εξόδους κινδύνου για να είμαι πιο άνετα, αλλά όταν δεν υπήρχαν θέσεις ή με χρέωναν παραπάνω, δεν μπορούσα να κάτσω εκεί (σ.σ.: γέλια). Πάντως, πλέον φροντίζω κι εγώ και η οικογένειά μου να πετάμε στην πρώτη θέση. Όταν είσαι ρούκι, ποτέ δεν ξέρεις τι θα γίνει, γι’ αυτό κι εγώ ήθελα να προσέχω με τα λεφτά μου τότε. Μπορεί να τραυματιστείς σοβαρά και να μην υπογράψεις ποτέ μεγάλο συμβόλαιο. Θέλω να έχω εξασφαλίσει τον εαυτό μου, την οικογένειά μου και το μέλλον μας, γι’ αυτό και τώρα είμαι προσεκτικός».


ΠΟΛΙΤΕΣ ΤΗΣ ΒΕΡΟΙΑΣ: Το κοινωνικό μας παντοπωλείο.\nΕδώ και μήνες, οι «ΠΟΛΙΤΕΣ ΤΗΣ ΒΕΡΟΙΑΣ», λειτουργούν κοινωνικό παντοπωλείο. Για να είμαστε ακριβείς, πολίτες της πόλης μας, χωρίς καν συνεννόηση, μπόρεσαν να συνεννοηθούν μπροστά στις ανάγκες. Συμπολίτης μας, παραχώρησε δωρεάν τον χώρο, άλλος πληρώνει το ρεύμα και πολλοί, έγιναν τακτικοί «πελάτες». Πελάτες που δεν παίρνουν αλλά, δίνουν. Η προσφορές προϊόντων από ανώνυμους συμπολίτες μας, δίνει άμεση λύση στην καθημερινότητα, πολλών άλλων που είναι σε μεγάλα οικονομικά προβλήματα.\nΣτα ΣΟΥΠΕΡ ΜΑΡΚΕΤ του ΑΡΒΑΝΙΤΙΔΗ, υπάρχουν ξύλινα κουτιά, όπου μπορεί ο καθένας να αφήσει αυτό που θέλει και μπορεί. Ζάχαρη, όσπρια, λάδι, προϊόντα καθαριότητας. Απο αλλού, έρχονται κηπευτικά και φίλος μας με ιχθυοπωλείο, προσφέρει κάποιες ποσότητες ψαριών. Άλλοι, τα φέρνουν στο παντοπωλείο μόνοι τους. Αυτά, τακτικά τα μαζεύουν εθελοντές μας και με δικά μας κάποια κριτήρια, δίνονται δωρεάν.\nΑκόμη μια κίνηση πολλών άγνωστων μεταξύ τους πολιτών, πρακτικά δείχνουν αλληλεγγύη. Αυτό που είναι απαραίτητο. Ειδικά από ρουχισμό (όχι παλιατζούρες), υπάρχει μεγάλη ποσότητα και για όλες τις ηλικίες.\nΤο κοινωνικό παντοπωλείο μας, είναι πίσω από την Δημοτική αγορά, κοντά στην Λαϊκή αγορά.\nΚαλά δεν είναι όλοι μαζί;\nΑναρτήθηκε από billp στις 10:50 π.μ.


ΠΑΓΚΟΣΜΙΟΣ ΠΡΩΤΑΘΛΗΤΗΣ ΜΕ ΠΑΝΕΛΛΗΝΙΟ ΡΕΚΟΡ ΣΤΟ ΤΡΙΠΛΟΥΝ Ο ΜΙΛΤΟΣ ΤΕΝΤΟΓΛΟΥ - Paidis.com\nΠΑΓΚΟΣΜΙΟΣ ΠΡΩΤΑΘΛΗΤΗΣ ΜΕ ΠΑΝΕΛΛΗΝΙΟ ΡΕΚΟΡ ΣΤΟ ΤΡΙΠΛΟΥΝ Ο ΜΙΛΤΟΣ ΤΕΝΤΟΓΛΟΥ\n20/03/2022 Paidis.com ΑΘΛΗΤΙΚΑ 0\nΈσπασε το προηγούμενο ρεκόρ του ο Μίλτος Τεντόγλου στο Παγκόσμιο πρωτάθλημα κλειστού στίβου στο Βελιγράδι και κατέκτησε παράλληλα και το χρυσό μετάλλιο.\nΟ Μίλτος Τεντόγλου, κάνοντας άλμα στα 8 μέτρα και 55 εκατοστά ξεπέρασε τον ίδιο του τον εαυτό, σπάζοντας το προηγούμενό του, το οποίο είχε πετύχει στο Ευρωπαϊκό πρωτάθλημα κλειστού στίβου στη Γλασκώβη, όταν είχε προσγειωθεί στα 8,38 μέτρα.\nΟ Έλληνας Ολυμπιονίκης στο Βελιγράδι, έκανε στη δεύτερη προσπάθειά του, άλμα στα 8,55 μέτρα, που αποτελεί την έκτη καλύτερη επίδοση όλων των εποχών στην ιστορία του κλειστού στίβου.\nΗ εξάδα των ρεκόρ\n1. Καρλ Λιούις 8.79\n2. Σεμπάστιαν Μπάγιερ 8.71\n3. Ιβάν Πεντρόσο 8.62\n4. Μιγκέλ Πάτε 8.59\n5. Γιάγκο Λαμέλα 8.56\n6. Μίλτος Τεντόγλου 8.55\n“Η κατάκτηση του χρυσού μεταλλίου από τον Μίλτο Τεντόγλου στο παγκόσμιο πρωτάθλημα κλειστού στίβου, μας γεμίζει χαρά και υπερηφάνεια, ειδικά σε αυτήν τη δύσκολη συγκυρία” αναφέρει σε ανάρτησή του στο twitter ο πρωθυπουργός Κυριάκος Μητσοτάκης εκφράζοντας τα θερμά του συγχαρητήρια στον Μίλτο Τεντόγλου.\nΜε ανάρτηση στο twitter και η Πρόεδρος της Δημοκρατίας Κατερίνα Σακελλαροπούλου συνεχάρη τον Μίλτο Τεντόγλου για την κατάκτηση του χρυσού μεταλλίου.\n“Θερμά συγχαρητήρια στον Μίλτο Τεντόγλου για την κατάκτηση του χρυσού μεταλλίου στο άλμα εις μήκος, στο παγκόσμιο πρωτάθλημα κλειστού στίβου“, ανέφερε ο υπουργός Εξωτερικών Νίκος Δένδιας σε ανάρτησή του στο twitter. “Επιβεβαίωσε και πάλι ότι ανήκει στην ελίτ του κλασσικού αθλητισμού!”\n“Συγχαρητήρια στον Μίλτο Τεντόγλου για την κατάκτηση του χρυσού μεταλλίου στο Παγκόσμιο Πρωτάθλημα κλειστού στίβου στο Βελιγράδι“, ανέφερε ο αναπληρωτής υπουργός Εξωτερικών Μιλτιάδης Βαρβιτσιώτης σε ανάρτησή του στο twitter. “Για μια ακόμη φορά μας έκανες υπερήφανους που σήκωσες την ελληνική σημαία στην κορυφή του κόσμου“, πρόσθεσε.\n«Παγκόσμιος πρωταθλητής, στα 24 του, την ημέρα των γενεθλίων του, αυτός ο σπουδαίος αθλητής που κάνει το άλμα να μοιάζει απλή υπόθεση» αναφέρει με ανάρτησή του στο twitter ο πρόεδρος του ΣΥΡΙΖΑ-ΠΣ, Αλέξης Τσίπρας.\n“Συγχαρητήρια στον Μίλτο Τεντόγλου, για την κατάκτηση του χρυσού μεταλλίου. Ο Ολυμπιονίκης μας πρόσθεσε άλλη μια επιτυχία στη λαμπρή αθλητική του καριέρα γεμίζοντας όλους τους Έλληνες υπερηφάνεια” αναφέρει ο πρόεδρος του ΠΑΣΟΚ- Κινήματος Αλλαγής, Νίκος Ανδρουλάκης.\nΦΩΤΟ: (AP Photo/Petr David Josek)\nΠΡΟΤΑΣΗ ΓΙΑ ΧΡΗΜΑΤΟΔΟΤΗΣΗ ΜΕ 1 ΕΚ. € ΕΡΓΩΝ ΒΕΛΤΙΩΣΗΣ ΚΑΙ ΑΣΦΑΛΤΟΣΤΡΩΣΗΣ ΑΓΡΟΤΙΚΗΣ ΟΔΟΠΟΙΪΑΣ ΚΑΤΑΘΕΤΕΙ Ο ΔΗΜΟΣ ΤΥΡΝΑΒΟΥ


ανοιχτή ματια στον κοσμο: 03/30/11\n1 Πήλινα σπίτια από 1.500 ευρώ\nΣτα σπίτια που κατασκευάζουμε προσπαθούμε να χρησιμοποιούμε όσο το δυνατόν περισσότερα φυσικά και τοπικά διαθέσιμα υλικά. Αυτό συνεπάγεται μηδενικό ή ελάχιστο κόστος μεταφοράς και επεξεργασίας, άρα πολύ χαμηλό οικολογικό αποτύπωμα του σπιτιού. Επιλέγουμε υλικά που, ανάλογα με το μέρος, είναι άμεσα διαθέσιμα και σε αφθονία: πέτρα, χώμα, άχυρο, ξύλο, ....\n1 σχόλια Ετικέτες ΑΠΙΣΤΕΥΤΑ, ΟΙΚΟΛΟΓΙΑ\n0 Χιλιάδες φάλαινες και δελφίνια χάθηκαν στον Κόλπο του Μεξικού\nΠερισσότερα από 5.000 κήτη, φάλαινες και δελφίνια, έχασαν τη ζωή τους...\nστον Κόλπο του Μεξικού εξαιτίας της πετρελαιοκηλίδας της ΒΡ, σύμφωνα με μελέτη που δημοσιεύεται στην επιθεώρηση Conservation Letters της Εταιρίας Βιολογίας Διατήρησης (Society for Conservation Biology).\nΟι 101 σκελετοί, που βρέθηκαν στην πληγείσα περιοχή αποτελούν ένα μικρό ποσοστό των ζώων που έχασαν στην πραγματικότητα τη ζωή τους, στη μεγαλύτερη πετρελαιοκηλίδα στην ιστορία των ΗΠΑ, όπως υπογραμμίζουν οι επιστήμονες που συμμετείχαν στη μελέτη. Σύμφωνα με τους ίδιους, ο αριθμός αυτός πρέπει να....\n0 Φωτοσυλλέκτες σε… υγρή μορφή αιχμαλωτίζουν το φως στη θάλασσα!\nΜε τα όσα συμβαίνουν ειδικά σήμερα και τα πυρηνικά της… ‘εύκολης’ ενέργειας να έχουν φέρει ξανά τον πλανήτη στο χείλος του ολέθρου, θέλουμε ΚΑΘΕ νέα ιδέα για καθαρή ενέργεια. Τα φωτοβολταϊκά είναι καταπληκτική ιδέα αλλά εκτός των άλλων απαιτούν και τεράστιες επιφάνειες για να στηθούν…\nΚαι όλα καλά όταν υπάρχουν μεγάλες εκτάσεις γης αλλά τι γίνεται με τη θάλασσα; Μια σύμπραξη της Ινδικής Tata Power και της Sunergy από την Αυστραλία δίνει μια νέα λύση: το Liquid Solar Array.\nΜε χρήση ειδικών φωτοβολταϊκών πάνελ που επιπλέον το Liquid Solar Array μπορεί να αποτελέσει έναν στόλο από επιπλέουσες συσκευές που ίσως στηθούν στα ανοιχτά της Ινδίας μετατρέποντας τον ήλιο σε ρεύμα. Το καλύτερο δε είναι πως τα Liquid Solar Array δεν θα χρησιμοποιήσουν καθόλου γη. Μπορούν δεν να ρυθμίσουν τη λειτουργία τους ανάλογα με τη θέση του ήλιου και να συλλαμβάνουν το περισσότερο φως. Έξυπνο…\n0 Το σκουπιδαριό της Αρκτικής\nΌταν οι περισσότεροι ακούμε Αρκτική, το πρώτο πράγμα που μας έρχεται στο μυαλό είναι απέραντο άσπρο, πολικές αρκούδες, παγόβουνα και γενικά ένα μαγευτικό σκηνικό.\nΊσως να έχουμε αυτή την εντύπωση μιας και οι περισσότερες φωτογραφίες που έχουμε δει, παρουσιάζουν μια τέτοια εικόνα. Στις παρακάτω φωτογραφίες θα δείτε ένα άλλο σκηνικό βγαλμένο από ταινία επιστημονικής φαντασίας, αλλά στη πραγματικότητα είναι το τοπίο ενός νησιού στις ακτές της Αρκτικής Ρωσίας, το νησί Wrangel.\nΕκατοντάδες σκουριασμένα βαρέλια και παλιές ραδιενεργές μπαταρίες μολύνουν το έδαφος και το νερό και με πολλά άγρια ζώα να ζουν ανάμεσα σε αυτά τα απομεινάρια της ....\nΧιλιάδες φάλαινες και δελφίνια χάθηκαν στον Κόλπο ...\nΦωτοσυλλέκτες σε… υγρή μορφή αιχμαλωτίζουν το φως ...\nΤο σκουπιδαριό της Αρκτικής


Δίκτυο Νεότερης Κεραμικής | CERAMOPOLIS\n← ICARO Rodi & ΙΚΑΡΟΣ Ceramics Collection c. 1929-1955\nΔίκτυο Νεότερης Κεραμικής\nPosted on November 12, 2015 by D&Y\nΤο Δίκτυο Νεότερης Κεραμικής είναι μια πλατφόρμα έρευνας που με επίκεντρο τον ελληνικό χώρο έχει ως στόχο να μελετήσει την κεραμική στη νοτιοανατολική Μεσόγειο και την περιοχή των Βαλκανίων από τον 15ο αι. έως σήμερα. Να εντάξει την κεραμική σε ένα διεπιστημονικό πεδίο μελέτης. Να αναδείξει τον ιστορικό και κοινωνικό της ρόλο. Να ανανεώσει τον τρόπο προσέγγισης της νεώτερης κεραμικής και το λεξιλόγιο που χρησιμοποιούμε γι’ αυτή. Να επανεξετάσει και να επαναξιολογήσει την παλαιότερη σχετική έρευνα.\nΤο Δίκτυο διέπει η συλλογικότητα και θα επιδιώξει να συνεργαστεί με ιδιώτες και φορείς τόσο στην Ελλάδα όσο και στο εξωτερικό, να οργανώσει έρευνες πεδίου, εκδηλώσεις και εκθέσεις, να κάνει δημοσιεύσεις και παρουσιάσεις πρωτογενούς υλικού και έρευνας. Να δημιουργήσει αρχειακή βάση δεδομένων και να συγκροτήσει μια πιο διεπιστημονική βιβλιογραφία.\nΙδρυτικά μέλη του Δικτύου είναι οι : Βαγγέλης Βλάχος, Γιάννος Ιωαννίδης, Ντίνος Κόγιας, Νίκος Λιάρος και Κώστας Σκιαδάς.\nEmail επικοινωνίας Δικτύου Νεότερης Κεραμικής: diktiokeramikis@gmail.com\nThis entry was posted in Greek Ceramics. Bookmark the permalink.


Εορτάζουμε τη σεπτή μεταμόρφωση του Χριστού και ο λόγος μας είναι για το φως. Το ευαγγελικό κείμενο λέγει: <<Έπειτα από έξι ημέρες παραλαμβάνει ο Ιησούς τον Πέτρο και Ιάκωβο και Ιωάννη και τους ανεβάζει ιδιαιτέρως σε υψηλό όρος και μεταμορφώθηκε εμπρός τους και έλαμψε το πρόσωπό του σαν ο ήλιος>>. Μετά από ποιά μέρα αριθμεί τις έξι; Έπειτα από εκείνη που ο Κύριος διδάσκοντας τους μαθητές του, έλεγε ότι πρόκειται να έλθει ο Υιός του ανθρώπου μέσα στη δόξα του Πατέρα του. Δόξα του Πατρός και βασιλεία του καλεί εδώ το φως της μεταμορφώσεώς του. Αυτό εκθέτει σαφέστερα και ο ευαγγελιστής Λουκάς όταν λέγει: <<πέρασαν από αυτούς τους λόγους οκτώ περίπου μέρες, τότε αφού παρέλαβε τον Πέτρο και τον Ιάκωβο και τον Ιωάννη, ανέβηκε στο όρος για να προσευχηθεί και καθώς προσευχόταν, το είδος του προσώπου του έγινε διαφορετικό και τα ενδύματά του άστραψαν από λευκότητα>>.\nΌταν έφθασε λοιπόν η ογδόη μέρα ανέβηκε στο όρος να προσευχηθεί, όπως έκανε πάντα ο Κύριος και απομακρύνετο ακόμη και από τους μαθητές του. Τώρα όμως που πλησίαζε το σωτηριώδες πάθος, παρέλαβε τους τρεις που υπερείχαν από τους άλλους και μεταμορφώθηκε εμπρός τους, ενώ αυτοί έβλεπαν.\nΤι σημαίνει μεταμορφώθηκε; Άνοιξε, λέγει ο Χρυσόστομος, λίγο από τη Θεότητά του, ενω προσευχόταν και έλαμψε σαν ήλιος. Σαν ήλιος είπε ο ευαγγελιστής γιά να μη νομίσουμε αισθητό αυτό το φως. Γιατί αυτό το φως είναι της Θεότητος και είναι άκτιστο. Ο Χριστός μεταμορφώθηκε, όχι προσλαμβάνοντας ό,τι δεν ήταν, αλλά φανερώνοντας στους μαθητές του ό,τι ήταν, αφού τους άνοιξε τα μάτια και από τυφλούς τους κατέστησε βλέποντας. Επομένως αυτό το φως δεν είναι αισθητό, αλλά με τη δύναμη του αγίου Πνεύματος μετασκευάσθηκαν τα μάτια τους, μεταμορφώθηκαν εκείνοι.\nΑπό υπερβολική λαμπρότητα ο Χριστός τώρα έμενε αόρατος από τους οφθαλμούς των αποστόλων, σαν να εισήλθε σε φωτεινή νεφέλη. Αλλά και φωνή ακούσθηκε από τη νεφέλη. <<Αυτός είναι ο Υιός μου ο αγαπητός στον οποίο ευδόκησα, αυτόν να ακούετε>>. Είναι η ίδια φωνή που ακούσθηκε στον Ιορδάνη κατά την βάπτισή Του.\nΟι μαθητές τότε έπεσαν κατά πρόσωπο, όχι εξ αιτίας της φωνής, όπως λένε οι πατέρες, αλλά για τη μετατροπή και το υπερφυές του φωτός.